User:B9 hummingbird hovering/Madyamakalamkara (Umajen) root verses with Mipham's Commentary/extended wylie

@#/[ ]/mad+h+yamakAlaMkAras+yabib+hAshitamany+dzug+hoShagurwAmodas+yAgasanAsabiharatisma// (1)@#/[ ]/dbu ma rgyan gyi rnam bshad 'jam dbyangs bla ma dgyes pa'i zhal lung zhes bya ba bzhugs so/[ ]/ @##/[ ]/gang gis rmad byung rten 'brel lam/[ ]/gsung mchog mtshungs pa med pa yis/[ ]/srid pa'i 'ching ba bkrol mdzad pa/[ ]/skyob pa shAkya seng+ger 'dud/[ ]/gang mtshan dran pas thog med srid pa'i smag[ ]/[ ]snying la yun ring nyal ba'i dgra 'joms pa/[ ]/gzhon nu smra ba'i nyi ma gang de dang /[ ]/dbyer med drin can bla mas bdag skyongs shig[ ]/[ ]gang zhig lta ngan mun pa'i rum na sna tshogs gya gyus rtsen pa glog bzhin g.yo ba'i smra ba ngan pa'i lce/[ ]/tshangs dbang mtshon las shugs drag rigs pa'i dbal gyis dum bur chod ces 'jam dbyangs phyag gi ral gris dbang bskur bas/[ ]/'phags pa'i yul dang bsil ldan sogs gnas bdag tu lta ba'i ri sul brten pa bon dang mu stegs ri dwags tshogs/[ ]/gang gi mtshan tsam thos (2)pas rnam pa stong du 'jigs mdzad 'jigs med smra ba'i seng+ge gang de rgyal gyur cig[ ]/gang gi legs gsung zab mo dbu ma'i rgyan/[ ]/rigs pa'i chu klung 'bum phrag 'khyil ba'i mtsho/[ ]/mkhas mchog klu dbang bye ba'i rol gnas der/[ ]/dman pa bdag kyang dga' ba'i yid kyis zhugs/[ ]/mtshungs med blo mchog mnga' ba rnams kyis kyang /[ ]/bsgrims te rab tu 'bad pas rtogs bya ba/[ ]/mkhas pa'i gzhung lugs bzang po ma nyams pa'i/[ ]/tshul rnams cung zad bla ma'i drin gyis phye/[ ]/shing rta'i lam srol mchog gi rigs pa'i zhugs/[ ]/dus kyi khams su bag la nyal gyur kyang /[ ]/tshang tshing nags la me bzhin 'dir bslangs na/[ ]/rang gar smra ba rnams kyis bag yod mdzod/[ ]/de'ang bdag cag gi ston pa yang dag par rdzogs pa'i sangs rgyas nyid kyis byang chub mchog tu thugs bskyed nas/[ ]tshogs gnyis rgya mtsho lta bus rgyud yongs su sbyangs pas gzigs pa rnam par dag pa'i mthar son te/[ ]de bzhin gshegs pa nyid kyi seng+ge'i sgra/[ ]mu stegs byed kyi glang po dang ri dwags kyi tshogs skrag par byed pa/[ ]stong pa nyid kyi tshul phyin ci ma log par ston pa'i chos kyi 'khor lo legs par bskor ba'i bka' dri ma med pa rnams kyi dgongs pa/[ ]rigs pa'i lam nas drangs te mi 'phrog pa'i shes rab mchog gi mig bsgrubs nas/[ ]dngos po'i rnam pa ma brtags gcig pu na nyams dga' ba ma lus pa gzugs brnyan la sogs pa lta bur yang dag par rang bzhin med par shes shing /[ ]nyon mongs pa dang shes bya'i sgrib pa mtha' dag spangs nas bdag dang gzhan gyi don phun sum tshogs pa'i 'byor pa la dbang bsgyur bar 'dod pa rnams kyi 'jug ngogs bla na med pa'i tshul lugs 'di lta bu la rang nyid goms par bya ba dang /[ ]rang dang skal ba mnyam pa gzhan la'ang skul bar byed pa'i rkyen tsam du dmigs nas gzhung 'di nyid kyi don cung zad rnam par dbye ba la/[ ]bshad bya'i yan lag dang /[ ]bshad bya dngos gnyis las/[ ]dang po/[ ]sngon gyi mkhas pa dag gi rjes su 'brangs te rtsis mgo lnga'i tshul du cung zad bshad par bya ste/[ ]de la gzhung 'di su zhig gis mdzad na/[ ]mkhas btsun bzang po'i rnam thar gyi yang rtser son nas grub pa'i go 'phang mthon por rtsod med du gshegs pa/[ ]rgya bod gnyis na nyi zla ltar grags pa'i slob dpon chen po zhi ba 'tshos mdzad/[ ]su'i don du na/[ ]theg pa chen po'i gzhung lugs mtha' dag gi don la yang dag (3)pa'i rigs lam nas drangs pa'i gzhan gyis bkri bar mi nus pa'i zab pa dang rgya che ba'i shes rab don du gnyer ba dag gi ched du mdzad/[ ]phyogs gang du gtogs na/[ ]theg chen gyi bka' spyi dang /[ ]zla sgron sogs zab mo'i mdo sde rnams kyi phyogs su gtogs/[ ]dbu zhabs kyi bsdus don ni/[ ]bden pa gnyis kyi de kho na nyid phyin ci ma log pa'i tshul gnyis kyis bsdus pa'i rnam gzhag gsal por ston pa'o/[ ]/dgos pa/[ ]theg pa chen po mtha' dag gi don la nges pa bde blag tu rnyed nas byang chub mchog thob pa'i don du'o/[ ]/de rnams cung zad spros na/[ ]dang po mdzad pa po 'di ni/[ ]'jam dpal rtsa rgyud las/[ ]bstan pa'i sbyin bdag dang /[ ]sdom brtson dang /[ ]bram ze rnams lung bstan pa'i sdom brtson gyi thog mar/[ ]ston pa'i gsung rab sa steng du/[ ]/dus mthar 'jig rten nyams pa na/[ ]/sdom brtson rgyal po'i tshul gyis ni/[ ]/'byung bar 'gyur ba the tshom med/[ ]/ces sdom brtson gyi rgyal po'am gtso bo du ma zhig 'byung ngo zhes spyir bstan nas/[ ]bye brag dam pa mang po zhig lung bstan pa'i nang nas/[ ]yi ge ba zhes sdom brtson bsgrags/[ ]/zhes mtshan gyi thog ma gsal bar bstan cing /[ ]mjug tu de thams cad sngags grub nas byang chub tu lung bstan pa dang /[ ]lang+kar gshegs pa las/[ ]phyi dus mu stegs kyi lta ngan 'byung ba'i gnyen po lta bur/[ ]de yi 'og tu byas dus la/[ ]/'dren pa blo gros zhes bya ba/[ ]/shes bya lnga rnams ston pa po/[ ]/dpa' bo chen po 'byung bar 'gyur/[ ]/zhes blo gros ni mkhan po'i mtshan gyi rnam grangs su sngon gyi mkhas pa dag gis bshad la/[ ]zhi 'tsho ni rab tu byung ba'i mtshan du mngon zhing /[ ]gzhan yang mtshan gyi rnam grangs du ma snang ngo /[ ]/shes bya lnga ni chos lnga rigs pas gtan la phab nas theg chen mtha' dag dgongs pa gcig tu sgrub par lung bstan pa'o/[ ]/de bzhin du ting 'dzin rgyal po las/[ ]zad dus mi bzad pa la byang chub sems dpa' gang /[ ]/bde bar gshegs pa'i bstan pa'i chos mchog 'di srung ba/[ ]/de dag nga yi sras te phyi dus chos skyong ba/[ ]/de dag sangs rgyas bye ba stong gis yongs su gtad/[ ]/ces bo d+hi satwa rak+Shita zhes pa'i mtshan tshang bar bstan te/[ ]mkhan po'i mtshan rgya skad sor gzhag tu klog pa de ltar na 'dir yang /[ ]zad dus mi bzad pa la bo d+hi satwa gang /[ ]/zhes bklags na bde'o/[ ]/rak+Shita'i sgra 'tsho ba'am srung ba la 'jug pas sgra de'ang brjod bya'i don dang lhan cig tu 'thon par mdzad pa ste/[ ]dngos shugs zur gyi rnam pa du ma 'dren du rung ba ni sangs rgyas kyi bka'i khyad chos so/[ ]/mdo 'di gnyis kyi dgongs pa dri med rigs pa'i lam du slob dpon 'dis drangs nas tshul gnyis shing rta'i srol phye bar mdzad pas na mdo de gnyis su lung ston pa'i rgyu mtshan yang de nyid do/[ ]/de la sogs pa mdo rgyud du ma nas yang yang lung bstan pa'i shing rta chen po 'di'i yon tan gyi khyad par ni/[ ]ji skad du/[ ]slob dpon zhi ba 'tsho bdag dang gzhan gyi grub pa'i mtha' rgya mtsho'i pha rol tu son pa/[ ]'phags pa ngag gi dbang phyug gi zhabs kyi pad+mo rnyog pa med pa'i ze'u 'bru spyi bos len pa/[ ]zhes gsungs pa ltar/[ ]sngon gyi lo rgyus khungs ma las (4)'di ltar mthong ste/[ ]de'ang slob dpon 'di shar phyogs za hor rgyal po'i sras su 'khrungs nas nA len+d+ra'i thams cad yod smra'i sde pa'i mkhan po ye shes snying po las rab tu byung zhing /[ ]mtshan bo d+hi satwa shAn+ta rak+Shita zhes gsol/[ ]rig pa'i gnas mtha' dag la mkhas par gyur te/[ ]nA len+d+ra'i mkhan po mdzad cing rgol ba ngan pa mtha' dag tshar bcad de/[ ]mkhas pa'i grags pa seng+ge'i sgra chen pos sa'i steng thams cad khyab par gyur te/[ ]de'i tshe lho phyogs nas bram ze mu stegs sogs kyi rig byed mtha' dag la mkhas pa zhig gis phyi nang gnyis ka'i rgol ba rnams pham par byas te sus kyang 'gran mi bzod pa na/[ ]da ni nA len+d+rar song la mkhan po zhi ba 'tsho pham par byas na sa steng na 'gran pa'i zla med par 'gyur ro snyam du sems shing /[ ]mkhan po'i bzhugs sar rim gyis 'ongs te bltas pas mkhan po mi snang zhing 'jam pa'i dbyangs kyi sku/[ ] gser btso ma'i mdog ltar 'bar ba zhig bzhugs par mthong ste/[ ]phyir 'ongs nas gzhan la dris pas mkhan po de nyid na bzhugs yod zer/[ ]slar log nas bltas pas sngar gyi sa de na mkhan po bzhugs par mthong bas/[ ]lhag pa'i lha dngos su grub pas sus kyang rtsod pas mi thub par shes nas shin tu dad par gyur te/[ ]rtsod pa'i bsam pa dor nas gus pas zhabs spyi bor blangs te bstan pa'i sgor zhugs par gyur pa de lta bu la sogs mkhas pa'i rnam par thar pa 'gran pa'i zla thams cad dang bral zhing /[ ]bod du byon pa'i tshe'ang btsad po la/[ ]gal te sangs rgyas pa'am gzhan par gyur pa su zhig 'gran zla 'tshol ba na/[ ]rdzu 'phrul ni 'dzam bu'i gling na pad+ma saM b+ha wa nyid las che ba su yang med pas de dang 'gran du gzhug la/[ ]gtan tshigs ni bdag dang shags su bkye ba na da lta sa'i steng na kho bo las mkhas pa med pas/[ ]rgol ba thams cad tshar bcad nas sangs rgyas kyi bstan pa tshugs shing btsad po'i dgongs pa 'grub ces mkhas par bdag nyid kyis kyang zhal gyis bzhes so/[ ]/de lta bu'i slob dpon 'di nyid kyis dbu ma rnal 'byor spyod pa'i shing rta'i srol phye zhing /[ ]paN+Dita thams cad kyi nang na rgyal mtshan gyi rtse mo'i tog ltar gsal bar bla na 'phags pa ni mkhas pa'i rnam thar mdo tsam ste/[ ]shing rta chen po 'di'i ring lugs skyong ba yang /[ ]'phags yul du slob dpon seng+ge bzang po/[ ]ka ma la shI la/[ ]chos kyi bshes gnyen la sogs pa dang /[ ]gzhan yang paN+Dita rnams las mang shos shig yin la/[ ]ye shes zhabs/[ ]'phags grol sde/[ ]seng bzang /[ ]a b+ha yA ka ra sogs kyis sher phyin gyi lta ba 'di kho na ltar gtan la phab par mdzad/[ ]de las 'phags grol sogs slob dpon 'di'i sngon du rnal 'byor spyod pa'i dbu ma bzhed mkhan 'ga' tsam yod kyang /[ ]dngos su phyi don med par rnam rig pa'i tshul dang mthun pa'i dbu ma'i shing rta'i srol 'byed pa po ni slob dpon 'di yin par mkhas dbang thams cad mgrin gcig tu bzhed la/[ ]de ltar rigs pas kyang 'grub pa rgya gzhung rnams la bltas pas shes so/[ ]/des na klu sgrub yab sras gzhung phyi mo'i dbu ma pa dang /[ ]zla ba grags pa thal 'gyur dang /[ ]legs ldan 'byed mdo sde'i dbu ma dang /[ ]slob dpon 'di rnal 'byor spyod pa'i dbu ma'i shing rta'i srol 'byed yin par bshad do/[ ]/bod du ni snga rabs pa phal mo che dang /[ ]khyad par lugs 'di gtsang mar 'dzin pa (5)rngog lo chen po/[ ]phya pa chos seng /[ ]rong ston chos rje la sogs pa yin la/[ ]'di'i 'chad nyan kyang rje yab sras kyi sku dus bar du rgya cher byung bar bshad la/[ ]rje brgyud 'dzin dang bcas pas shin tu thugs gtsigs che zhing zin bris sogs ci rigs mdzad/[ ]gzhan yang chos rje sa paN sogs dbu mar smra ba kun gyis zhi 'tsho yab sras kyi gsung thugs kyi bcud du mdzad/[ ]mdor na gang zag chos spyan ldan pa rnams ni/[ ]'di'i rigs pa'i gnad zab mo'i dga' ston myong ba na yid dbang med du phrogs te pad tshal la bung ba bzhin dang du len pa yin na'ang /[ ]deng sang ni grub mtha'i phyogs su la'ang 'chad nyan lta ci glegs bam la lta rtog byed mkhan tsam yang dkon par snang bas na/[ ]blo ldan rnams kyis phyogs dus kyi mu mthar khyab cing rgyas pa'i thugs khur mdzad par rigs so/[ ]/mdor na theg pa chen po'i tshul gnyis ris su ma chad par 'dzin cing /[ ]khyad par dbu ma pa gang zhig tshad ma la thugs zhen che ba rnams ni shing rta chen po 'di'i srol la ngang gis dga' zhing 'jug par 'gyur ba zhig go/[ ]gnyis pa btsun pa'i rnam thar ni/[ ]'phags yul na 'dul 'dzin dam pa mang po gser ri'i phreng ba lta bu'i nang na 'dul ba'i rnam thar gtsang mar skyong ba la ri dbang ltar mtho zhing sdom brtson thams cad kyi rgyal po tshul khrims gtsang ba'i tshad du gleng bar grags/[ ]gsum pa grub pa'i tshul ni/[ ]gtso bor 'phags sa mngon sum mdzad pa'i spangs rtogs la 'jog dgos kyang /[ ]de phal pa'i spyod yul du mi 'gyur bas/[ ]phyir mi ldog pa'i byang sems lus ngag gi rtags las dpags par gsungs pa ltar/[ ]mkhan chen 'di nyid 'dzam gling spyi dang khyad par mtha' 'khob mun pa'i gling gdul ba dang /[ ]theg pa chen po'i bka'i dgongs pa shing rta gnyis kyis legs par phye zin na'ang de dag dgongs pa gcig tu sgrub pa'i shing rta'i lam srol gsum pa dbye ba'i don du bsam bzhin du sprul nas/[ ]bod yul gyi lha btsad po khri srong lde'u btsan 'khrungs nas bcom ldan 'das kyis bstan pa byang du dar bar lung bstan pa'i dus la ma babs kyi bar de nyid du sku tshe'i 'du byed byin gyis brlabs pas lo dgu brgyar bzhugs par bshad pas nang tshe la dbang thob cing /[ ]bsam yas la rab gnas mdzad pa'i tshe btsad pos mkhan po nyid 'jam pa'i rdo rjer dngos su gzigs shing /[ ]rten lha rnams ye shes par dngos su gyur nas rdzu 'phrul gyi rnam par rol pa tshad med pa mdzad pa kun gyi mthun snang du gyur pa sogs phyi rol la dbang thob cing /[ ]khyad par sus kyang ma thul ba'i bod yul 'dir sangs rgyas kyi bstan pa nyi ma ltar snang bar mdzad nus pa ni rgyal sras sems dpa' gzhan las 'phags pa'i grub pa'i 'bras rtags yang dag go/[ ]bzhi pa bzang po'i rnam thar ni/[ ]bstan 'gro la phan pa'i mdzad pa bzang po ste/[ ]de'ang mkhan po 'di rgyu byang chub kyi thugs legs par 'byongs pas bo d+hi satwa zhes pa'i mtshan don dang ldan par nyi zla ltar grags shing /[ ]'jam pa'i dbyangs dang ngo bo dbyer med pa'i sdom brtson chen po 'di dgung lo brgya phrag du mar bzhugs nas/[ ]nA len+d+ra dang/[ ]rgya gar shar phyogs dang /[ ]rgya nag la sogs par sangs rgyas kyi bstan pa legs par bskyangs par bshad la/[ ]gtso bor ni tshul gnyis zung du 'brel ba'i shing rta'i lam srol dri ma med pa phye zhing /[ ](6)dngos stobs kyi rigs pas log smra tshar gcod cing skal ldan rjes su gzung ba 'chad rtsod rtsom gsum dang /[ ]'dul ba'i rnam thar gtsang mar skyong ba ste mkhas btsun gyi ngang tshul zla med pas bzang po'i phrin las sa'i steng kun tu khyab par gyur cing /[ ]khyad par du sngon gyi smon lam dang rgyal ba sras dang bcas pa'i thugs bskyed dus su sad pa'i mthu las/[ ]sus kyang gdul dka' ba gangs can mun pa'i smag rum 'dir byon nas lha btsad po khri srong lde'u btsan dang mjal/[ ]de'i tshe sngon nyid dang chos rgyal lhan cig tu smon lam btab pa'i tshul dang /[ ]rgyal po'i sku chas kyi rten 'brel la brtags nas rgyal rgyud chags 'jig gi lung bstan sogs mdzad/[ ]dge ba bcu dang /[ ]khams bco brgyad/[ ]rten 'brel bcu gnyis kyi chos bshad/[ ]re zhig zhi bas mi 'dul ba'i lha 'dre rnams gdul ba'i don du pad+ma saM b+ha wa spyan drongs shig par lung bstan gnang /[ ]mkhan slob lhan cig tu bsam yas la sa dpyad mdzad nas phyi gtsug lag rten dang brten par bcas pa bzhengs pa'i rab gnas sogs mdzad/[ ]sad mi mi bdun rab tu phyung ste bstan rtsa 'dul ba'i srol btod/[ ]lo tsa ba rnams la skad kyi sgyur tshul dang phyi nang gi chos ma lus pa bslabs/[ ]bka' dang dgongs pa 'grel ba'i bstan bcos kyi tshogs ma lus pa 'chad nyan gyis gtan la phab pas bod yul chos kyi snang ba chen pos khyab par mdzad/[ ]bstan pa 'di las phyi rol tu gyur pa'i bon gyi tshogs rnams rigs pas tshar bcad cing ming gi lhag ma tsam du mdzad pas bstan pa dri med du gyur/[ ]'da' khar yang sku gdung gi rten 'brel las bod na rab byung 'byung tshul dang /[ ]nam zhig lta ba rtsod pa can du gyur tshe paN+Dita ka ma la shI la spyan drongs la bstan pa rnam dag tu sgrubs shig ces paN+Dita la phyag yig bstsal ba sogs dus gsum sgrib med du mkhyen pa'i ngang las bod yul la thugs brtse ba chen po lhag par bskyed de bka' drin bsam mi khyab pa mdzad/[ ]slob dpon pad+ma'i ngang tshul 'di mkhan po'i slob ma yin cing /[ ]de nyid kyi phyir mkhan po'i dbu tshad kyi gzhung la 'grel pa'ang mdzad do/[ ]/de ltar mdor na mkhan po 'di nyid kyis bod yul du dang por bstan pa'i srol btod/[ ]bar du dar zhing rgyas par mdzad/[ ]tha mar bstan pa de nyid skyong ba'i sprul pa yang nas yang du bstan pa nam gnas kyi bar du rgyun mi 'chad de/[ ]jo bo chen pos bod du bstan pa 'dzugs pa'i mkhan chen nyid dang /[ ]mkhan rgyud dang /[ ]ma 'ongs bstan pa gnas pa de srid du mkhan rgyud la sprul pa byon pa de kun jo bo nyid dang ngo bo gcig par gsungs pa bzhin no/[ ]/des na bod du bstan pa gnas pa 'di mkhan chen nyid kyi thugs bskyed dang smon lam kho na'i mthu las byung bar gor ma chag kyang /[ ]gang zag so so'i snang ba la rang rang gi bla ma re dang dgon sde re mdzad pa'i stabs kyis byung bar sems pa ni/[ ]skra la gri 'ju ba dang gos la tshon 'dzin pa tshun chad sangs rgyas kyi phrin las yin kyang sus mi shes pa dang 'dra'o/[ ]/de lta bu'i shing rta chen po 'di'i yon tan gyi snyan pa dang /[ ]mdzad pa bzang pos sa'i steng 'di ma lus pa khyab cing nyi zla ltar grags pa ste/[ ]de'ang deng sang bod na stes dbang gis grags 'ur thob pa de 'dra min par 'phags yul na phyi nang gi paN+Dita du mas yang dang yang du bsregs bcad brdar ba'i gser bzhin brtags nas the tshom dang bral ba zhig la bla mar 'dzin pa yin no/[ ]/(7)'phags yul du de skabs paN grub gcig las gcig mtshar bgrang las 'das pa bzhugs kyang /[ ]dang po nas chos rgyal sprul pa'i lo paN rnams kyis rgyus med kyi yul na'ang rgyus yod bzhin du the tshom med par mkhan po 'di nyid kho na snyegs shing spyan drangs pa ni/[ ]rgyu skar gyi khrod na zla ba ltar phyogs kyi tha gru khyab pa'i shing rta chen po'i rnam thar mtshungs pa med pa'i snyan grags kyi rang 'od ma bsgribs par gsal ba'i mthus yin la/[ ]spyir bdag cag gi ston pa'i bstan pa 'di la bya ba cher mdzad pa'i gtso bo ni/[ ]nye sras brgyad dang gnas brtan bcu drug yin pas de rnams kyi rnam 'phrul rgyan drug la sogs pa'i dam pa mang po zhig byon pa las/[ ]shing rta chen po 'di ni rgyal ba kun gyi thugs rdo rje gsang chen bka'i sdud po gcig pur gyur pa gsang ba'i bdag po yin pas 'di'i rnam thar dang yon tan sa la gnas pa'i spyod yul du'ang mi 'gyur na phal pas lta ci smos/[ ]'on kyang thun mong gi snang ngor yang 'phags bod kun tu mdzad pa'i rol mo ches mtshungs pa med pa'i ngo mtshar bsam mi khyab pa yod kyang zhib par yi ger bkod pa sogs mi snang yang /[ ]'dir ni lo rgyus rnying ma rnams las cung zad bsdus te bstan pa ni mkhan po de nyid kyi bka' drin rjes su dran par bya ba'i phyir du yin la/[ ]blo dang ldan pa rnams kyis ni legs par bshad pa'i gsung rnams dang /[ ]bka' drin tshad med pa'i phyag rjes las dpags na sangs rgyas dngos kyi 'du shes skye bar 'gyur ro/[ ]/mdor na 'phags bod gnyis na shing rta chen por rtsod med du grags pa'i slob dpon de lta bu ni gzhung 'di mdzad pa po yin par shes par bya'o/[ ]/rgyal ba skyob pa de yi legs gsung chos/[ ]/rgya chen spyod pa'i gzhung bzang thogs med dang /[ ]/zab mo lta ba'i cha rnams klus bkral bas/[ ]/shing rta gnyis zhes nyi zla ltar grags kyang /[ ]/de tshul skyong ba'i blo ldan sems dpa' rnams/[ ]/legs bshad chu klung phyogs su bkram mod kyi/[ ]/da dung thub pa chen po'i theg mchog mtsho/[ ]/rdzogs par myong ba'i dga' ston thob pa med/[ ]/khyod kyis tshul gnyis shing rta'i rgya mtsho ni/[ ]/rnam dpyod rigs pa'i hub chen gcig gis 'thung /[ ]/de tshe khyod ni nam mkha'i khams bzhin du/[ ]/mtha' dag theg chen chos yangs sprin gyis mdzes/[ ]/don dam mkha' ltar zhi ba'i thugs brnyes pas/[ ]/dpal ldan zla ba 'jig rten gsum na mdzes/[ ]/tha snyad 'ja' ltar ma 'dres gsal gzigs pas/[ ]/chos kyi grags pas sa chen 'di khyab kyang /[ ]/de tshul gsal bar byed pa'i mkhyen mchog rnams/[ ]/gzhung lugs bzhon pa bzang po'i khyogs brten mod/[ ]/dri med tshad ma gnyis kyi gnas yangs po/[ ]/bde blag dus gcig gzhal ba'i stobs shugs zhan/[ ]/khyod kyis bden gnyis rigs pa'i sa chen 'di/[ ]/rnam dpyod gom pa'i stabs chen gsum tha snyad tshad ma dang /[ ]don dam la rnam grangs yin min gnyis su phye ba gsum mo/[ ]/mchan/[ ]gyis bcad/[ ]/de tshe khyod ni 'dzin ma'i khyon bzhin du/[ ]/mtha' dag rigs pa'i tshul mang bkod pas mdzes/[ ]/de phyir tshul gnyis shing rta'i lam srol dang /[ ]/de dag gcig tu bsgrubs pa'i srol chen te/[ ]/thub pa'i theg mchog bstan pa'i 'jug ngogs la/[ ]/gsum po 'di las gzhan pa'i srol mi srid/[ ]/rgyal kun bka' (8)yi sdud po khyod yin phyir/[ ]/'dir ni theg mchog rigs pa'i tshul gyis bsdus/[ ]/zab gnad snying po'i nyi ma 'di gcig gis/[ ]/sa steng gnas pa'i rab rib rnam par bcom/[ ]/tshad med bsam gyis mi khyab theg mchog gnad/[ ]/ches nyung rigs pa'i 'phrul thabs gcig gis ni/[ ]/bde blag ston pa'i gzhung bzang 'di lta bu/[ ]/rdo rje'i rig sngags chen por bdag gis 'tshal/[ ]/zhes bya ba ni bar skabs kyi tshigs su bcad pa'o/[ ]/gnyis pa su'i don du mdzad pa la/[ ]theg pa chen po ni gang /[ ]de'i gzhung lugs ni gang /[ ]de'i don la rigs pas drangs pa'i shes rab ji ltar skye snyam na/[ ]theg pa chen po ni/[ ]rgyu bsam pa byang chub sems kyis lam phar phyin bcu dang ldan pas rdzogs smin sbyangs gsum mthar son par byas te/[ ]'bras bu sku gnyis zung 'jug gi sangs rgyas 'grub par byed pa yin la/[ ]de'i gzhung lugs ni/[ ]dbu ma dang sems tsam ste tshul gnyis su grags pa kho na'o/[ ]/de 'dra ba'i gzhung lugs bzang po de ni mu stegs dang nyan rang gi yang spyod yul las 'das pa /[ ]shin tu bden zhing zab mo'i mthar thug pa yin la/[ ]de ltar bden zhing zab mo'i don de la dad pas mos pa tsam min par/[ ]yang dag pa'i rigs lam nas nges pa gting tshugs pa skyed pa ni rgyu yin la/[ ]de las byung ba'i shes rab dri med kyi ngo bo ni zab pa dang rgya che ba gnyis so/[ ]/de las zab pa ni/[ ]chos thams cad sbrang rtsi ro gcig pa bzhin du mtha' kun dang bral ba'i dbu ma chen por gtan la phab pa yin la/[ ]rgya che ba ni/[ ]theg chen dbu sems gnyis kyi sde snod dag gi gzhung lugs yi ge 'bru gcig kyang dor rgyu med par thams cad gnad gcig tu dril shes pa ni gzhung mtha' dag rdzogs pas na rgya che ba zhes bya'o/[ ]/shes rab de'i byed las ni/[ ]rang gis bslabs pa'i sa la yid ches nas gzhan gyis dkri bar mi nus pas na shes nas dad pa thob pa zhes bya ste lam mtshan nyid pa la zhugs pa'o/[ ]/de ltar lam gyi thog mar mig tu gyur pa'i lta ba rnam par dag pa'i shes rab de 'dra ba med du mi rung bar shes nas 'tshol zhing don du gnyer ba ni 'di'i ched du bya ba'i gdul bya'o/[ ]/gsum pa phyogs gar gtogs na/[ ]bstan bcos 'dis shes bya chos lnga'i rang bzhin gtan la phab pa yin zhing /[ ]der theg chen mtha' dag 'du tshul 'og tu 'chad 'gyur ltar yin pas theg chen mtha' dag gi dgongs 'grel yin kyang /[ ]khyad par lang+kar gshegs pa dang /[ ]zla ba sgron mes zhus pa'i ting 'dzin sogs zab mo'i mdo sde rnams kyi bstan don dri ma med pa yin te/[ ]de'ang tha snyad du sems tsam zhal gyis bzhes tshul 'di ni/[ ]lang gshegs las/[ ]phyi rol gyi ni gzugs med de/[ ]/rang gi sems ni phyi rol snang /[ ]/sems ni khong du mi chud phyir/[ ]/byis pa rnams ni 'dus byas rtog[ ]/[ ]ces pa la sogs pas yang yang gsal bar bstan la/[ ]bden pa gnyis kyi 'dod tshul yang mdo de nyid las/[ ]kun rdzob tu ni dngos rnams yod/[ ]/don dam du ni rang bzhin med/[ ]/rang bzhin med la gang nor ba/[ ]/de ni kun rdzob bden pa yin/[ ]/zhes dang /[ ]/tshul gnyis zung 'jug gi 'dod tshul yang mdo de las/[ ]sems tsam la ni brten nas su/[ ]/phyi rol don la mi brtag go/[ ]yang dag dmigs par gnas nas su/[ ]/sems tsam las kyang shin tu bzla/[ ]/sems tsam las ni bzlas nas kyang /[ ]snang ba med las shin tu (9)bzla/[ ]/snang med gnas pa'i rnal 'byor pa/[ ]/de yis theg pa chen po mthong /[ ]/'jug pa lhun gyis grub cing zhi/[ ]/smon lam dag gis rnam par sbyangs/[ ]/ye shes dam pa bdag med pa/[ ]/snang ba med la mi mthong ngo /[ ]/zhes gsungs pa dang /[ ]don dam par rang bzhin med tshul mdo de dang /[ ]khyad par ting 'dzin rgyal po las/[ ]sems kyi rang bzhin shes pas na/[ ]/phyir yang ye shes 'byung bar 'gyur/[ ]/zhes dang /[ ]mkhas pas 'dus byas 'dus ma byas rig ste/[ ]/mtshan ma'i 'du shes dag ni rnam bshig nas/[ ]/mtshan ma med pa la ni de gnas na/[ ]/chos rnams thams cad stong par rab tu shes/[ ]/zhes dang /[ ]yod dang med ces bya ba gnyis ka mtha'/[ ]/gtsang dang mi gtsang 'di yang mtha' yin te/[ ]/de phyir gnyis ka'i mtha' ni rab spangs nas/[ ]/mkhas pa dbus la'ang gnas par yong mi byed/[ ]/ces dang /[ ]sgra dang tshig gi lam bral brjod du med/[ ]/nam mkha' ji bzhin chos kyi rang bzhin te/[ ]/'di lta bu yi tshul mchog rnam rig na/[ ]/de yi spobs pa dag kyang mi zad 'gyur/[ ]/zhes sogs ji skad gsungs pa'i tshul du rnam grangs dang rnam grangs ma yin pa'i don dam pa'i rang bzhin shin tu gsal bar mdzad pa yin te/[ ]rang 'grel las/[ ]rigs dang mdo sde sna tshogs kyi/[ ]/rin chen bkod pas mdzes par byas/[ ]/zhib pa'i blo yis 'di rtogs nas/[ ]/zla sgron la sogs mdo zab rnams/[ ]/skye bo blo yi nor ldan zhing /[ ]/brtan rnams 'jigs med bsgom par shog[ ]/[ ]ces gsungs pa ltar/[ ]bka' dri ma med pa'i dgongs pa de dag tshul 'di nyid kyi yang dag pa'i tshad mas gzhan gyis drang du med par gtan la phab pa'i shing rta'i lam srol phye ba'i gnad zin par bya'o/[ ]/bzhi pa dbu zhabs kyi don la/[ ]bden pa gnyis kyi de nyid ma nor ba ni ci/[ ]tshul gnyis ni gang yin snyam na/[ ]bden gnyis kyi rang bzhin gang yin pa ni shes par bya ba yin la/[ ]tshul gnyis ni de'i don ji lta bar nges pa'i lam yin no/[ ]/de la shes bya 'di dag yang dag pa yin min gnyis kyis phye bas na bden pa gnyis su zad par 'du zhing /[ ]don de gnyis la blos 'jal tshul phyin ci log dang /[ ]phyogs tsam dang /[ ]yang dag par rtogs tshul gyis phyi nang so so'i grub mtha' sna tshogs byung ste/[ ]'di ltar phyi rol ser skya pa dag ni/[ ]yon tan gsum mnyam par gyur pa'i rang bzhin can gyi gtso bo dang /[ ]bdag gnyis ni don dam pa yin cing /[ ]gtso bo de'i rnam 'gyur rnams ni kun rdzob bslu ba'i chos can du 'dod la/[ ]nam zhig lam bsgoms pas bsam gtan gyi mig thob nas bltas pas rnam 'gyur rnams kyi mtshang mngon sum du rig ste/[ ]rnam 'gyur rnams gtso bo'i klong du thim nas bdag shes rig gi skyes bu 'drid cing bslu ba lta bu'i yul dang 'brel ba med pas rang gcig pu yan gar du gnas pa ni thar pa'o zhes 'dod pa dang /[ ]gsang ba pa dag bdag dam pa gcig pu rnam shes tsam gyi rang bzhin kun la khyab pas nam mkha' chen po dang 'dra ba ni don dam/[ ]du mar snang yang de ltar mi bden par bdag shes rig tsam du gcig pas na snod bcud sogs kyi dngos po so sor ris chad du snang ba ni kun rdzob/[ ]bdag dam pa de tshul bzhin rnal 'byor pas bsgoms pas gnyug ma dang gnyug ma ma yin pa'i ma rig pa dang bral nas/[ ]bum pa(10)chag na de'i nang gi nam mkha' nam mkha' chen por 'du ba bzhin du bdag chen po der thim ste grol bar 'dod pa dang /[ ]rig byed pa sogs so so rang rang gi lhar bzung ba'i tshangs pa dang khyab 'jug dbang phyug la sogs pa rnams ni rtag pa don dam pa/[ ]de'i rnam 'phrul las byung ba'i dngos po rnams mi brtan bslu ba'i rang bzhin du khas len cing /[ ]lha de dag gi go 'phang thob na gtan du rnam par grol ba yin par rlom nas/[ ]de sgrub pa'i lam dka' thub dang brtul zhugs sna tshogs dang /[ ]mchod sbyin dang /[ ]bsam gtan dang /[ ]rlung la sogs pa'i rnal 'byor sgom pa'i thabs du ma la rten par byed do/[ ]/gzhan yang rtag pa'i bdag dang nam mkha' sogs ye nas rang bzhin gyis yod par smra ba ye srid pa'i lugs zhes pa sogs grub mtha'i ming dang 'dod tshul bye brag pa ches mang po yod kyang /[ ]de dag thams cad mdor bsdu na 'khor bar bcings grol gyi rgyu rtag pa'i dngos po zhig khas len pa yin la/[ ]rtag smra ba 'di dag thar pa yod par smra ba'i lugs yin pas na de'i lam yang sgrub par rlom pa'i phyin ci log gi brtul zhugs la brtson pa yin no/[ ]/de thams cad rtag dngos bkag pas khegs shing so sor 'gog pa'ang gzhung gi skabs su shes par bya'o/[ ]/rgyang 'phen pa ni/[ ]mngon sum gyi yul du snang ba'i 'byung ba bzhi po 'di tsam yod cing 'di yul dbang rnam shes kun gyi rgyu yin pas don dam yin la/[ ]'di las skye zhing slar 'jig pa'i chos can gyi dngos po 'di rnams mi brtan slu ba'i rang bzhin du khas len cing /[ ]lam goms pa sogs tshe snga phyi'i las 'bras mi srid de/[ ]da lta'i rig pa 'di mngal gyi gnas skabs kyi 'byung ba 'dus pa mer mer po la sogs pa las/[ ]chan las myos byed kyi nus pa gsar du skye ba ltar glo bur du byung gi tshe snga ma'i rig pa sngon du song ba las byung ba min zhing /[ ]'jig rten 'dir ji tsam sdod pa de srid du blo dang dbugs kyang 'byung la/[ ]'chi ba na mar me rgyun chad pa ltar lus rdul du dengs/[ ]sems nam mkhar thim pa des na skye ba phyi ma med la/[ ]des na las 'bras dang lam dang thar pa ni med cing /[ ]bde sdug sogs mi 'dra ba snang ba ni/[ ]sran ma zlum pa dang tsher ma rno ba sus kyang ma byas pa bzhin du rgyu med par ngo bo nyid kyis de ltar byung ngo zhes zer/[ ]des na lus dang blo tshogs pa ma shi'i bar ji srid du bdag la phan pa tsam kho na don du gnyer ba yin no/[ ]/'di 'gog pa la 'byung bzhi yod par 'dod pa la rdul phran 'gog pa'i rigs pa dang /[ ]skye ba snga phyi med par 'dod pa 'gog tshul rgyu med 'gog pa'i rigs pa dang /[ ]kun rdzob kyi rnam gzhag 'chad pa'i skabs kyi gzhung gi rigs pa las shes par bya'o/[ ]/de ltar phyi rol pa'i 'dod pa de dag ni thams cad dngos por lta ba 'ba' zhig yin te/[ ]rtag smra ba rnams kyis ni bdag la sogs pa rtag dngos su 'dod cing /[ ]chad lta ba'ang 'dir mngon sum mthong ba'i dngos po rnams la bden 'dzin 'thug po dang bcas bzhin du 'di 'gags shing zhig nas skye ba snga phyi mtshams mi sbyor ba tsam yin no/[ ]/des na de dag gis chos 'ga' zhig brdzun pa dang slu ba'i chos su bzhag na'ang mthar gtugs na dngos po zhig la brten nas 'jog pa kho na yin te/[ ]'jig rten pa'i lam thams cad thog med nas lhan cig tu zhugs pa'i ma rig pa dang mtshungs par (11)ldan pa'i tshur mthong gi shes pa rang ga ma 'di tsam gyis bzhag pas na/[ ]'dod tshul sna tshogs mtha' med pa yod kyang dngos zhen las 'da' mi srid de/[ ]mkhris nad can gyis dung dang zla ba dngul la sogs pa mi 'dra ba mthong yang ser po las gzhan du mi mthong ba bzhin no/[ ]/des na phyin ci log gi lta ba gnas pa de rnams la bdag med pa seng+ge'i sgra chen po bzod pa su'ang med cing de dag gis yang dag pa dang yang dag pa ma yin pa gnyis su phye ba'i rnam gzhag sna tshogs byas kyang /[ ]dngos 'dzin gyi rtsa ba la ci'ang mi gnod pa'i nyi tshe ba'i stong pa zhes bya ste bden gnyis la rmongs shing log par rtog pa yin no/[ ]/gnyis pa 'jig rten gyi lam las 'phags pa rang sde nang pa sangs rgyas pa la'ang /[ ]bden pa gnyis kyi don la phyogs mthun tsam rtogs pa dang /[ ]yang dag pa ji lta ba bzhin du rtogs tshul gyis gong nas gong du khyad zhugs te/[ ]de las don smra sde gnyis po la bye brag 'dod tshul mi 'dra ba yod kyang /[ ]don du 'di ltar 'dod de/[ ]bcom zhing gzhan bsal bar gyur na rang 'dzin gyi blo 'dor du rung ba'i rags pa rnams kun rdzob/[ ]mi 'dor ba shes pa skad cig cha med tsam dang /[ ]bem po rdul phran cha med tsam don dam du yod dgos te/[ ]de med na bem shes rags pa 'di kun rtsom gzhi med pas na 'di ltar snang bar yang mi 'thad de snal ma med pa'i snam bu bzhin no snyam pa'o/[ ]/des na rdul phra rab dang shes pa skad cig ma du ma tshogs pa'i nyer len gyi phung po lnga skad cig gis skye zhing 'jig pa'i bdag nyid can 'di la dmigs nas nga'o snyam du rlom par zad kyi/[ ]'di las logs su bdag ma dmigs shing 'di ji ltar rlom pa'i bdag de'i mtshan nyid dang mi mthun pas de dang ngo bo gcig min pa de'i phyir na/[ ]rtag gcig rang dbang la sogs pa'i rnam par bzung ba'i bdag de ni med la/[ ]bdag des stong pa'i rdul dang shes pa'i phra ba mthar thug pa rnams yod par 'dod cing rdul phra rab kyang skad cig mar 'dod la/[ ]lam gang zag gi bdag med goms pas 'jig lta'i rtsa ba can gyi 'khor ba'i nyon mongs pa rnams zad nas/[ ]'bras bu khams gsum 'khor ba las rnam par grol te len pa med par yongs su mya ngan las 'da' bar 'dod cing /[ ]rang sde dngos smra ba 'di dag dngos po med pa la sogs pa'i mdo'i tshig 'chad pa na/[ ]smad pa dang nyung ba'i don la sogs par 'chad de/[ ]dngos po rnams ngan pa yin pas dngos po med pa ste/[ ]da ltar gyi gnas skabs na mi brtan pa'i phyir ro/[ ]/yang dngos po rnams la dngos po med pa mang bas dngos po med par gsungs te/[ ]sngon dang phyi ma'i mthar ma skyes pa dang /[ ]'das pa yin pas so zhes 'dod do/[ ]/sems tsam pa ni/[ ]gzung 'dzin gnyis su snang ba 'di med bzhin kun tu btags pa tsam yin pa'i kun rdzob/[ ]de dag gi snang gzhi gzhan dbang gi rnam shes mthar thug pa shes pa rang rig rang gsal tsam/[ ]phyi rol gzung ba dang der 'dzin pas stong pa ni yongs grub ste don dam pa yin la/[ ]'khor 'das gnyis kyi snang cha 'di rnams la snang gzhi rnam shes shig kyang med na nam mkha'i me tog ltar 'gyur ro snyam du rnam rig tsam don dam du smra'o/[ ]/de la de dag gis 'di ltar shes pa las ngo bo tha dad du gyur pa'i bem po ni rdul phran 'gog pa'i rigs pa sogs kyis khegs pas phyi don mi 'grub la/[ ]'o na ri ra ba khang khyim la sogs bslu med bsnyon med du snang ba 'di ci yin snyam na/[ ]'di (12)rnams ni phyi rol na bem po'i bdag nyid du med kyang 'khrul pa'i ngo na yod pa ltar snang ba ste/[ ]dper na rmi lam gyi snang ba bzhin no/[ ]/de ltar snang ba'i rgyu mtshan yang shes pa gsal rig gi ngo bo tsam nor bu dri ma dang bral ba lta bu la/[ ]dag dang ma dag pa'i bag chags sna tshogs kyi tshon gyis kha bsgyur bas shes pa nyid de dang de'i rnam par snang ba ni gzhan dbang gi rnam shes zhes bya ste rten 'brel dang don 'dra'o/[ ]/de ltar 'dod 'jigs dang mi sdug pa sogs goms pa bzhin du thog med goms pa'i bag chags kyi rkyen las shes pa nyid lus dang longs spyod gnas la sogs par snang yang byis pa so so'i skye bos de rang gi sems kyi bdag nyid du khong du ma chud par/[ ]yul phar ka dang sems tshur ka lta bur gzung 'dzin gnyis tha dad par rgyang chad du don la grub par 'dzin pa ni/[ ]dngos po'i yin lugs ma yin pa'i kun tu btags pa'am 'khrul pa ste/[ ]rmi lam gyi glang chen la rang snang du ma shes par phyi rol gyi glang po dngos su 'dzin pa lta bu'o/[ ]/de ltar gzung 'dzin du snang bzhin pa gzhan dbang gi rnam shes de'i rang bzhin mthar thug pa rang rig rang gsal tsam las ma 'das pas/[ ]de tsam bdag gnyis kyis stong pa'i ldog cha nas yongs su grub pa dngos po'i yin lugs gting slebs pa nyid du 'dod de/[ ]shes nyid snang ba sna tshogs su ji ltar snang ba'i tshul rgyas par phye na rnam par shes pa tshogs brgyad kyi tshul las brtsams te shes dgos pas/[ ]de dag zhib par 'phags pa thogs med kyi gzhung las shes par bya'o/[ ]/des na gzhan dbang don dam dang kun rdzob tu bshad tshul gzhung so sor byung ba gnad ma shes na blo bal pa dza bzhin 'khrugs par 'gyur bas na/[ ]gzhan dbang nyid la gnas tshul mthar thug pa'i don dbang btsan du byas na don dam dang /[ ]snang tshul dbang btsan du byas te gzhal na kun rdzob tu bsdur rung ba gnad kyi don to/[ ]/de lta bas na sems kyi rang bzhin ma yin pa'i dri ma glo bur ba rnams spangs kyang rang bzhin 'od gsal gyi rnam shes tsam ni/[ ]sangs rgyas kyi sa na'ang mi ldog par zhing dang skur snang ba'i gzhir 'dod do/[ ]/'di pa rang gi lugs la bdag med gnyis ka rdzogs par 'dod do/[ ]/kun btags kyis stong pa dang skye ba ngo bo nyid med pa sogs chos bdag med kyi don du 'dod kyang /[ ]dbu ma pas dpyad na snang gzhi shes pa nyid bden par khas blangs pas chos bdag med kyi mtshan nyid yongs su ma rdzogs pas nyi tshe bar shes so/[ ]/lam tshogs gnyis la 'bad pas 'bras bu gnas gyur pa'i ye shes lnga'i bdag nyid sangs rgyas su 'grub par 'dod do/[ ]/de la kun rdzob tsam du byang chub sems dpas sems can thams cad mya ngan las bzla bar bya'o snyam pa'i go cha chen po bgos shing /[ ]lam tshogs gnyis tshad med pa la bskal pa grangs med du mar yang nas yang du spyad nas/[ ]'bras bu rnam mkhyen gyi ye shes thob ste gdul bya'i re ba yid bzhin du skong ba yang /[ ]skye ba re re dang lus re re tsam gyis ma yin la/[ ]thugs kyi rgyud yon tan gyi khyad par gyis gong nas gong du 'phags shing /[ ]mthar ye shes dang yon tan mtha' dag la mnga' dbang 'byor dgos pa'i rgya che ba'i lam lugs 'di la 'os shing mdzes pa yin pas/[ ]tha snyad kyi 'jog tshul 'di lta bus gzhi bting nas rgya che ba'i lam gyi gzhung bsrang dgos pa yin pas/[ ]'phags pa (13)thogs med kyis rgya chen spyod pa'i srol phye'o zhes grags pa bzhin theg chen pa kun la dgos pa'i gnad gcig yin par shes par bya'o/[ ]/des na sems tsam pa'i tshul 'di kun rdzob tha snyad kyi de kho na nyid shin tu bden pa yin mod/[ ]'on kyang 'di'i rnam shes rang gsal gyi rang bzhin la bden grub tu zhen pa'i cha de dgag bya yin no/[ ]/phyi nang gi grub mtha'i skabs 'dir so so'i 'dod pa'i rnam gzhag cung zad gzhung du 'chad par 'gyur la/[ ]'dir bden gnyis kyi 'dod tshul snying po tsam brjod pa yin no/[ ]/blo 'chal mang du smra bas ci bgyi ste/[ ]/dbang po kun gyi rtsa ba srog bzhin du/[ ]/grub mtha'i zab gnad rjen cer zin pa'i blo/[ ]/chu las 'o ma 'byed pa'i ngang mo bzhin/[ ]/zhes bya ba bar skabs kyi tshigs bcad do/[ ]/de ltar rang gi sde pa de dag la blo'i rtsal che chung gis stong par rtogs tshul la khyab che chung yod pas bden gnyis kyi yin lugs dang je nyer song bas gong nas gong du khyad zhugs kyang /[ ]de thams cad mtshungs par snang gzhi bden grub gcig las 'da' ma nus pas nyi tshe'i stong pa zhes bya la/[ ]gzhung 'dir ni shes bya'i chos kyi khong 'di na rang bzhin bden grub kyi dngos po cung zad cig kyang khas mi len pa yin te/[ ]zla sgron las/[ ]chos rnams thams cad rtag tu rang bzhin stong /[ ]/rgyal sras rnams kyis dngos po rnams bshig na/[ ]/srid pa thams cad yong ye stong pa ste/[ ]/nyi tshe'i stong pa mu stegs can rnams kyi/[ ]/zhes pa la sogs pas bstan pa de lta bu'i dbu ma'i gzhung 'dzugs la/[ ]dbu ma de la'ang snang tshod kun rdzob kyi dngos po 'di ma brtags ma dpyad pa'i blo ngor snang tsam 'jig rten la grags pa ltar khas len pa dang /[ ]dpyad pa'i grub mtha' mdo sde pa sogs don smra'i lugs ltar khas len pa yod kyang /[ ]gzhung 'dir ni tha snyad kyi 'dod tshul sems tsam pa dang mthun par bzhed pas dbu ma rnal 'byor spyod pa'i shing rta'i srol dang por phye bar mdzad pa yin no/[ ]/kun rdzob kyi 'jog tshul 'di rigs pas dpyad na tha snyad kyi de kho na nyid mthar thug pa yin cing /[ ]dpal ldan chos kyi grags pa'i dgongs pa'ang yin no/[ ]/de la tha snyad dang don dam pa'i tshad ma so sos rnyed don so so ba yin cing tha snyad kyi rnam gzhag la rtse mor gyur pa sems tsam pa yin pas/[ ]lugs 'di lta bur khas len pa ni tha snyad bde zhing gzhan yang dgos pa'i mchog du ma yod pa cung zad cig 'og nas 'chad par 'gyur ro/[ ]/de la 'di lta bu'i tha snyad kyi 'dod tshul yang don dam par snang ba sems su grub ma grub kyi dpyad pa ma yin la/[ ]bslu med snang tsam gyi chos 'di rnams la tha snyad kyi tshad mas gzhal tshul yin te/[ ]dper na rmi lam gyi snang ba 'di dag nang gi sems yin nam/[ ]'on te phyi rol na yod ces dris na/[ ]blo dang ldan pa kha cig gis brtags shing dpyad nas de phyi rol na yod par mi 'thad pas rang snang tsam mo zhes smra ba dang 'dra yang /[ ]gang dag tshad ma gnyis kyis gzhal tshul bsrer gyur te/[ ]ma brtags ma dpyad pa'i snang tsam las dpyad pa'i grub mtha' zhig khas len na thal 'gyur ba'i lugs dang ches 'gal snyam du sems par mi bya ste/[ ]de yang 'dir su zhig gis chos 'di dag rang gi mtshan nyid kyis grub bam zhe'am/[ ]de'i ngo bo tshad mas grub pa sogs gang yin kyang rung ste/[ ]'jal byed kyi tshad ma shan phyed pa gal che ste/[ ]don dam pa'i tshad (14)ma'i ngos nas gzhal ba yin na ni/[ ]snang ba'i mdun na mun pa ltar de'i ngor nam yang mi 'grub pas na cung zad kyang grub pa gzhag tu med la/[ ]tha snyad pa'i tshad ma'i ngos nas gzhal ba yin na ni/[ ]de'i ngor bslu med bsnyon med du grub pas des tha snyad kyi snang tshul dang mthun par ji tsam dpyad kyang tshad ma'i gzhung nas skye ba snga phyi sogs yod par sgrub pa'i dpyad pa la sogs pa ji lta ba bzhin du don dam dpyod byed du mi 'gro'o/[ ]/mdor na mthun snang gi dngos po 'di tsam dgag pa'i dbu ma pa su yang med la/[ ]rang bzhin bden grub kyi dngos po 'dod pa'i dbu ma pa su yang med kyang /[ ]bden gnyis zung du chud tshul gyi rtogs pa'i rtsal 'phangs las don dam pa gtan la 'bebs tshul la khyad yod pa las/[ ]tha snyad bzhed tshul tsam gyis grub mtha'i mtho dman mi rung ngo /[ ]/des na bum pa rang bzhin med pa dang /[ ]stong pa yin pa lta bu la dngos su don dam gyi khyad par sbyar ba med kyang /[ ]grub mtha' dang tha snyad mkhas pa dag gis skabs kyi don las don dam dpyod pa'i dbang du byas par go zhing /[ ]bum pa tshad mas grub pa dang rang mtshan gyis grub pa'ang tha snyad du go bar 'gyur gyi/[ ]phan tshun 'chol ba'i rmongs pa mi skye yang /[ ]tshig gis rmongs nas bya rog gi khu 'phrigs zhugs pa can dag la rang blo la rtag tu zhen pa'i tshig tsam lhur byed kyang /[ ]don du ma la thun mong du grags pa'i tshig rnams ni don gyi rnam par bcad pa la mi ltos par dngos po gcig gi rjod byed du nges pa med de/[ ]dper na bden grub ces pa'ang /[ ]don dam dpyod pas dpyad bzod du grub pa la grags che bas phal cher de ltar go ba yin gyi/[ ]gzhan du bden pa zhes pa bden pa gnyis kar yang go rung ba bzhin/[ ]grub ces pa'ang de'i tshig mtha' tsam du bsams na/[ ]tha snyad la go mi rung ba'i rgyu mtshan yang med pa de bzhin khyad par sbyar ba 'ga' zhig kyang gzhan du 'khrul mi srid pa ma yin pas/[ ]skabs kyi don las tha snyad bde blag tu nges pa rgya gzhung chen po rnams kyi sgros bzhin rjod pa legs shing /[ ]go ba la phan slad khyad par sogs sbyar yang 'gal ba med de/[ ]ngag ni brjod 'dod kyi rgyu can yin pa'i phyir ro/[ ]/des na gzhung rnams su bden grub dang rang mtshan gyis grub pa sogs la khyad med du dgag pa dang /[ ]khyad par phye ste bshad pa lta bu sogs skye bo rnams mi rmongs par bya ba'i phyir tshad ma so sos gzhal tshul gyi gnad re yod pa shan ma phyed par tshig gi zer sgros tsam gyis grub mtha' phye ba shin tu thang chad do/[ ]/des na rjes thob shan 'byed pa'i skabs su tshad ma gnyis kyis gzhal ba'i rnam gzhag ma 'khrugs par 'jog dgos kyi/[ ]shan phyed pa med par tha snyad du'ang dpyad pa tsam gyis don dam dpyod par 'gro ba lta bu na/[ ]theg chen la zhugs pa'i gang zag 'tshang rgya ba yod ces khas blangs pa'ang don dam par yod par khas blangs pa lta bur 'gyur zhing /[ ]kun rdzob bden pa zhes smra na'ang nem nur dgos pa'i 'gags la thug cing /[ ]lam dang 'bras bu grub pa'i mtha' smra bar dka'o/[ ]/gal te gang zag 'tshang rgya ba yod par smra ba ni tha snyad tsam gyi dbang du byas so snyam na/[ ]de ltar na bden gnyis so sor phye nas smra ba nyid kyi lugs khas blangs par gyur pa ste/[ ]lugs des kyang tha snyad tsam du dngos po'i mtshan nyid grub pa dang /[ ]sems tsam du smra ba'ang de ltar shes par gyis shig(15)kho na re/[ ]gal te de ni gzhan ngo tsam du khas blang gi rang lugs min no snyam na/[ ]rang la rjes thob kyi skabs na lam 'bras kyi rnam gzhag dang rten 'brel tsam du khas len yod par bshad pa sogs dang 'gal lo/[ ]/des na tha snyad tshad grub 'dod pa'i lugs la bden gnyis phye ste smra zhing /[ ]ma phye bar dpyad tsam gyis don dam dpyod par mi 'gro ba'i tshul shes par bya'o/[ ]/mdor na mnyam gzhag sgra dang rtog pa'i yul las 'das pa'i gzhal don ltar mthar thug gi gnas tshul bden pa dbyer med kyi dbang du byas na ni bden gnyis phye mi dgos pas/[ ]'di ltar snang ba'i chos thams cad ye nas yod med yin min sogs dgag sgrub kyi khas len gang yang med pas ci'ang mi gsung ba'i tshul gyis lan btab pa dang 'dra bar/[ ]yang dag par na tha snyad thams cad las 'das shing brjod du med pa dang spros pa dang bral ba dang mnyam pa nyid kyi phyir khas len med par grub kyang /[ ]rjes thob sgra rtog gi yul du gyur pa snang tshul gyi dbang du byas te/[ ]gzhi lam 'bras bu sogs kyi rnam gzhag cig rang gis bsam zhing gzhan la'ang smra dgos na ni tshad ma gnyis phye ste dgag sgrub kyi tshul la 'jug pa las 'da' ba mi srid do/[ ]/de ltar na 'di dang thal 'gyur gnyis ches mi 'dra'o snyam du rtog par mi bya ste/[ ]tha snyad zhal gyis bzhes tshul tsam mi 'dra yang /[ ]shing rta chen po'i dgongs pa mthar thug gnad gcig tu dbyer med par rigs pas grub pas so/[ ]/de ltar shes na gangs can 'dir yang mkhas pa la las kun rdzob tshad grub tu bzhed pa la/[ ]gzhan dag gis de mi srid pa'i gtam ngan du rtsi ba dang /[ ]mkhas pa snga ma'i bzhed tshul la kha cig gis de rnams kyis thal 'gyur pa'i lta ba rnal ma ma rtogs pa'i skur 'debs sogs dang /[ ]gzhan yang shing rta chen po rnams kyi lugs la rmongs pa'i dri ma mang zhig rang grol du 'gyur ro/[ ]/de yang 'di lta bu'i bden gnyis kyi rnam par gzhag pa gtan la 'bebs pa'i tshe na 'di snyam du/[ ]kun rdzob ces pa yang dag pa'i don la bsgribs pa'am 'gebs pa lta bur bshad na/[ ]ma dag pa'i chos rnams ni de ltar yin mod kyi/[ ]gti mug dang bral ba yang dag pa'i chos sangs rgyas kyi sku dang ye shes la sogs pa kun rdzob ma yin la/[ ]de'i phyir na mi stong ngo snyam du sems na de ni/[ ]rgyal la sogs la chags pa phra/[ ]/zhes gsungs pa ltar yin pas bden zhen spang dgos te/[ ]chos mchog mya ngan las 'das pa las lhag pa'i chos shig yod na de'ang sgyu ma dang rmi lam ltar blta'o gsungs pa'i don bzhin nges pa bskyed par bya'o/[ ]/de'ang bka' dang bstan bcos rnams na bden gnyis 'jog tshul gnyis su gnas te/[ ]gnas lugs don dam la dpyod pa'i tshad ma'i dbang du byas te/[ ]stong pa la don dam dang /[ ]snang ba la kun rdzob ces bzhag pa dang /[ ]snang tshul la dpyod pa kun tu tha snyad pa'i tshad ma'i dbang du byas te/[ ]gnas snang mthun pa mi bslu ba'i yul dang yul can la don dam dang /[ ]ldog phyogs la kun rdzob tu 'jog pa'i tshul gnyis las/[ ]phyi ma'i don dam yin kyang ngo bo stong pa yin la/[ ]skabs 'dir ni snga ma ltar yin cing /[ ]de'ang kun rdzob kyi don yang dag pa yin min gnyis su phye ba'i min pa la 'jog pa'i tshul ni/[ ]yang dag pa zhes bya ba'i don dngos po'i yin lugs te rang bzhin gyis ma grub pa'i stong pa nyid la brjod pas na/[ ]kun rdzob ces pa skye ba sogs su snang (16)ba'i tshul gyis byis pa rnams kyi ngor stong pa nyid sbas shing bsgribs par gyur pa lta bu zhig kho na la go dgos kyi/[ ]rnam pa thams cad du bslu zhing brdzun pa'o zhes go bar mi bya zhing /[ ]des stong pa nyid la rtag tu bsgribs par yang go bar mi bya ste/[ ]'phags pa rnams la stong dang rten 'byung gcig gis gcig gsal ba'i phyir ro/[ ]/des na snang tsam gyis stong nyid la bsgribs pa ma yin yang snang ba la bden 'dzin zhugs pa'i gti mug gi dbang gis yul rnams kyi rang bzhin phyin ci log tu dmigs pa'o/[ ]/des na gdul bya rnams kyi log rtog bzlog pa'i don du ston pa thabs mkhas la thugs rje chen po mnga' bas gdul bya'i rgyud dang bstun nas snang ba la kun rdzob ces don dam pa rtogs pa'i tshig bla dwags de skad du btags mod/[ ]snang ba dang kun rdzob don du gcig ste/[ ]snang ni snang yang snang ba ltar bden par grub pa med pa la go dgos/[ ]bden pa med ces rjod pa des kyang phyin ci log gi snang ba yin par ston mi dgos te/[ ]stong pa yin pa la bden pa med ces btags pa go dgos/[ ]de de ltar snang ba ltar grub/[ ]snang ba ltar bden na kun rdzob ces gdags par mi rung la/[ ]de ltar na mi stong par 'gyur zhing /[ ]mi stong pa'i dngos po zhig shes byar mi srid pa'i tshul rigs pas yang dag par grub pa des na shes bya'i khongs 'di na snang stong gnyis ris su chad pa'i phyogs gcig kho nar gyur pa'i chos shig mi srid la/[ ]dngos po'i gshis la med pas na rigs par smra bas de lta bu yod par khas kyang mi len pa des na/[ ]mdor na kun rdzob ces pa'i tshig gis ni snang bzhin pa de stong par bstan pa kho na'i don yin gyi/[ ]gzhan kun rdzob ces tshig tsam la bsams te skyon can ngan pa lta bu zhig la bzung nas/[ ]de dang stong nyid la rtsis che chung byed pa rnams la ni zab mo dbu ma'i lta ba rnam dag cig 'byung dka'o/[ ]/des na mi bden pa'i snang ba la kun rdzob ces brda gdags shing /[ ]rang bzhin ma grub pa'i stong pa la don dam zhes btags pa/[ ]de gnyis po la rtsis che chung med par gzugs nas rnam mkhyen gyi bar du mgo snyoms su sbyor ba 'di shes na shes bya'i khong na de las shes rgyu gal che ba gcig kyang med par nges so/[ ]/des na dbyings dang gnyis su med pa'i ye shes kyi snang ba rnams kyang ngo bo mi stong na dbyings las tha dad par 'gyur bas na dbyings dang mnyam pa nyid kyi phyir snang stong dbyer med shin tu rnam par dag pa'i bdag nyid du rig par bya'o/[ ]/de ltar bden pa gnyis kyi gnas lugs yang dag par rtogs pa ni dbu ma'i lam kho na yin no/[ ]/des bden gnyis kyi tshul 'phros don dang bcas pa mdo tsam bsnyad nas/[ ]da ni de lta bu'i bden pa gnyis kyi rang bzhin de nyams su len pa'i theg pa chen po ba dag gis ji ltar shes shing ji ltar rnal 'byor du bya snyam na/[ ]tshul gnyis kyi shing rta chen po'i lam srol dri ma med pa la rjes su zhugs pas thob ste/[ ]de la theg pa chen po ni zab cing rgya che yang /[ ]mdor bsdu na/[ ]lang+kar gshegs pa las/[ ]chos lnga dang ni rang bzhin gsum/[ ]/rnam shes brgyad po nyid dag dang /[ ]/bdag med don ni rnam gnyis por/[ ]/theg chen thams cad bsdus pa yin/[ ]/zhes gsungs pa ltar/[ ]ming /[ ]rgyu mtshan/[ ]rnam rtogayang dag pa'i ye shes/[ ]de bzhin nyid de chos lnga dang /[ ]kun btags/[ ]gzhan dbang /[ ]yongs grub ste mtshan nyid gsum dang /[ ]rnam par shes pa'i (17)tshogs brgyad dang /[ ]gang zag dang chos kyi bdag med pa gnyis te de rnams su 'du la/[ ]mtshan nyid gsum sogs phyi ma de dag kyang chos lnga'i nang du rdzogs par 'du tshul/[ ]mdo nyid las ji skad 'byung ba ltar shes par bya ste/[ ]de la rgyu mtshan ni dbyibs dang gzugs la sogs pa'i mtshan nyid du snang ba'o/[ ]/mtshan nyid de la bum sogs kyi ming gis gzhan rnam par bcad nas de dang der zhen cing gdags pa ni ming ngo /[ ]/de ltar ming btags nas rgyu mtshan rnams gsal bar byed pa'o/[ ]/de gnyis ni kun btags yin te sgra rtog gi spyod yul can gzung 'dzin gnyis su snang ba brtags na mi bden pa'i phyir ro/[ ]/de ltar gzung yul 'dzin pa'i sems sems byung gi chos rnams la rnam par rtog pa zhes bya zhing /[ ]de la phye na rnam par shes pa'i tshogs brgyad yod do/[ ]/de ni gzhan gyi dbang nyid yin te tha snyad tsam du snang ba sna tshogs kyi snang gzhir gyur pa'o/[ ]/de ltar phyi nang gis bsdus pa'i chos de dag la bdag gnyis kyi rang bzhin cung zad grub pa med pa'i chos kyi dbyings ni de bzhin nyid yin la/[ ]de'i rjes su zhugs pa yang dag min rtog dang bral ba'i yul can so so rang rig pa ni yang dag pa'i ye shes zhes bya'o/[ ]/phyi ma yul yul can 'di gnyis ni yongs su grub pa zhes bya ste/[ ]ngo bo bden par grub pa ni min gyi yin lugs ma nor bas na tshig de skad bla dwags su btags pa yin no/[ ]/des na de lnga'i nang du sems tsam dang dbu ma'i gzhung lugs mtha' dag 'dus par rigs pas grub pa'i phyir na theg chen mtha' dag kyang de tsam du zad par shes par bya zhing /[ ]de la ming rgyu mtshan gyis bsdus pa'i phyi rol gyi snang ba sna tshogs par snang ba 'di ni phyi rol gyi don du bden par grub pa med de/[ ]'di ltar snang ba ni kun gzhi'i rnam par shes pa'i khams la gnas pa'i bag chags sna tshogs pa smin pa'i dbang las byung ste rmi lam gyi snang ba lta bur shes pa ni tha snyad rnam rig pa'i tshul te tshul dang po yin la/[ ]chos lnga las snga ma gsum der 'du'o/[ ]/de ltar tha snyad du sems nyid snang ba sna tshogs par snang yang sems kyang rang bzhin gyis bden par med pas na/[ ]gzugs nas rnam mkhyen gyi bar gyi chos thams cad bden med skye med du shes pa ni don dam dbu ma'i tshul lam tshul gnyis pa ste/[ ]chos lnga las phyi ma gnyis der 'du'o/[ ]/de lta bu'i tshul gnyis po de ni 'gal ba ma yin te/[ ]dgongs pa nges par 'grel pa'i mdo las/[ ]'du byed khams dang don dam mtshan nyid ni/[ ]/gcig dang tha dad bral ba'i mtshan nyid de/[ ]/gcig dang tha dad du yang gang rtog pa/[ ]/de dag tshul bzhin ma yin zhugs pa yin/[ ]/zhes gsungs pa ltar gcig dang tha dad gang du'ang khas mi len par tha snyad dang don dam pa'i bden pa gnyis zung du zhugs pa'i lam tshul gang yin pa de ni theg pa chen po yin la/[ ]de la gnas pa'i gang zag ni theg pa chen po pa zhes pa'i ming don dang ldan pa nyid do/[ ]/de ltar dang po pa thos bsam gyi sgra rtog gi yul du gyur pa'i tha snyad du skye ba dang /[ ]don dam par mi skye ba lta bu tshul gnyis zung du bzhag pa'i ya gyal rnam grangs pa'i don dam ni/[ ]kun rdzob yod pa'i zla la sbyar ba'i cig shos kyi zlas drangs pa'i phyir ram/[ ]don dam pa'i grangs su gtogs pas na rnam grangs te/[ ]bden pa gnyis zhes pa'i kun rdzob kyi (18)zlar bgrang rgyu de yin la/[ ]de ni don dam mthar thug dang mthun pa'i sgo tsam mam/[ ]de goms pas thog med nas goms pa'i bag chags kyi mthu brtas pa'i dngos por 'dzin pa gzhom nus pa'i phyir na don dam yang yin la/[ ]de'i ngo la ltos na skye ba med ces pa'i khas len yang yod par shes par bya'o/[ ]/de'i dpyad pa tshad du phyin kyang rjes thob kyi nges pa skye tshul tsam yin no/[ ]/yang dag pa'i gnas lugs mthar thug pa'i dbang du na/[ ]skye bas drangs pa'i skye med ces pa'ang blos gzhan bsal ba'i rnam rtog gi gzugs brnyan tsam yin pas/[ ]skye ba yod med sogs mtha' thams cad las 'das shing sgra dang rtog pa'i spyod yul thams cad spangs pa'i 'phags pa'i mnyam gzhag ye shes shin tu dri ma med pa'i gzigs don ni rnam grangs ma yin pa'i don dam bla na med pa yin la/[ ]de'i ngo la ltos na khas len kun dang bral ba'ang yin no/[ ]/rnam grangs pa'i don dam ni 'di dang nye zhing mthun pas na de'ang don dam gyi grangs su bgrang ste mthun pa'i don dam zhes bya ba yin no/[ ]/tshul 'di lta bu la bsgoms pas nyams myong gis sus reg kyang gang zag des rjes thob kyi khas len mdzad tshul la ltos te thal rang sogs ming ci btags kyang rung /[ ]rtogs pa'i mtho dman rdul tsam med par 'phags pa'i gzigs pa gnad gcig tu 'bab pa shes par bya'o/[ ]/'di gal che bas 'og tu dgos pa'i skabs su'ang cung zad 'chad do/[ ]/'phags pa'i mnyam gzhag gi ye shes de lta bu'i rgyu ni bden gnyis phyin ci ma log par khong du chud pa las gzhan cung zad tsam yang med de/[ ]dper na/[ ]gtsub shing dang gtsub stan zung du ma tshogs par gang rung re res me 'byung ba mi srid pa ltar/[ ]'dir yang tshul gnyis po mnyam par ma sbyar na mtha' bzhi spros bral la nges pa mi skye bas bsam brjod las 'das zhes brjod kyang brjod du med pa'i bdag bsgom pa lta bu las so sor rang rig pa'i ye shes kyi chos kyi gting sleb pa mi srid pas yang dag pa'i rigs lam dang ma bral ba'i thos bsam gyi mig bsgrubs nas nges shes skye bar byas nas de'i don sgom pas nyams su myong bar bya'i/[ ]nges shes ma skyes pa'i mtha' bral dang brjod bral zhes mig hur hur byed pa rnams ni ming tsam la mngon rlom dang bcas te dmigs pa tsam yin pas/[ ]des srid rtsa la gnod na du ma ro mnyam du smra ba gsang ba pa sogs kyang lam des grol bar cis mi 'gyur/[ ]des na shing rta chen po'i lugs bzhin du tha snyad dang don dam la dpyod pa'i tshad ma dri med kyi tshul gnyis mnyam par sbyar ba'i ye shes kyi mes gnyis snang shes bya'i bud shing ma lus pa lhag med du bsregs nas mtha' bral chos kyi dbyings mnyam pa nyid la gnas par 'gyur te/[ ]gtsub shing gtsub stan bsrubs pa las me byung nas de gnyis nyid kyang bsregs pa ltar/[ ]bden gnyis mnyam par sbyar ba'i ye shes kyi mes bden gnyis so sor zhen pa'ang bsregs nas snang stong ris su ma chad pa'i dbyings dmigs pa'i mtha' thams cad dang bral ba la rab tu gnas pa ste/[ ]yon tan rin po che sdud pa las/[ ]gang tshe 'dus byas 'dus ma byas dang dkar nag chos/[ ]/shes rab rnam par bshig nas rdul tsam mi dmigs tshe/[ ]/'jig rten dag na shes rab pha rol phyin grangs 'gro/[ ]/nam mkha' gang la'ang cung zad mi gnas de dang 'dra/[ ]/zhes dang /[ ]de ltar spyod pa'i byang chub (19)sems dpa' mkhas gsal ba/[ ]/chags pa bcad nas 'gro la chags pa med par 'gro/[ ]/nyi ma sgra gcan gza' bral lhang nger 'dug pa dang /[ ]/me btang rtswa dang shing dang nags tshal sreg pa bzhin/[ ]/chos rnams thams cad rang bzhin dag cing yongs dag par/[ ]/byang chub sems dpa' shes rab pha rol phyin lta na/[ ]/byed pa po yang mi dmigs chos kun mi dmigs te/[ ]/'di ni shes rab pha rol phyin mchog spyod pa yin/[ ]/zhes gsungs pa ltar/[ ]mtha' bzhi'i spros bral so sor rang gi ye shes kyi spyod yul tsam las sgra dang rtog pas bsam zhing smra bar mi nus te/[ ]phal po che las/[ ]ji ltar bar snang gnas kyi bya yi rjes/[ ]/shin tu smra dka' bstan par mi nus pa/[ ]/de ltar bde gshegs sras kyi sa rnams kyang /[ ]/yid dang sems kyi yul gyis shes mi nus/[ ]/zhes gsungs pa ltar/[ ]'phags pa rnams kyi chos kyi dbyings la gsal snang thob tshul las sa nas sar 'phar zhing /[ ]mthar sgrib gnyis mtha' dag bral ba'i chos kyi dbyings mngon sum mdzad pa ni/[ ]ji skad du rgya cher rol pa las/[ ]zab zhi rdul bral 'od gsal 'dus ma byas/[ ]/bdud rtsi'i chos ni bdag gis thob par gyur/[ ]/bdag gis bstan kyang gzhan gyis mi shes de/[ ]/mi smra nags 'dab gnas par bya ba snyam/[ ]/zhes gsungs pa ltar/[ ]mdor na dus gsum gyi rgyal ba sras dang bcas pa thams cad kyi 'byung gnas yum shes rab kyi pha rol tu phyin pa la ji ltar rnal 'byor du bya ba'i tshul ni so so'i skye bo'i sa na thos bsam gyis sgro 'dogs bcad de/[ ]rigs pas drangs pa'i nges shes khyad par can la mnyam par 'jog pa kho na yin pa shes par bya'o/[ ]/de ltar bden pa gnyis kyi tshul rnam par gzhag pa 'di lta bu ni lugs so so ba tsam ma yin gyi/[ ]theg chen spyi'i lam po che yin te/[ ]chos thams cad rang bzhin gyis stong zhing tha snyad snang tsam pa 'di la sems tsam las rgyu gzhan khas mi len pa'i phyir na'o/[ ]/de'ang lang+kar gshegs pa las/[ ]thog ma med pa'i blos bgos pas/[ ]/sems ni gzugs brnyan lta bu ste/[ ]/don gyi rnam par snang yang ni/[ ]/yang dag ji bzhin mthong don med/[ ]/ces phyi don med par sems tsam du bstan pa dang /[ ]gang zag rgyun dang phung po dang /[ ]/rkyen dang de bzhin rdul rnams dang /[ ]/gtso bo dbang phyug byed po dag[ ]/[ ]sems tsam po las rnam par brtag[ ]/[ ]ces byed po gzhan med par sems tsam du bstan pa gnyis kyi phyi ma ltar/[ ]snang ba sna tshogs pa can gyi srid pa thog mtha' med pa 'di rgyu med ngo bo nyid kyis byung ba ma yin la/[ ]'di la rgyur gyur pa gzhan dus dang /[ ]rdul dang /[ ]dbang phyug dang /[ ]bdag la sogs pa'i byed po gzhan med par rang gi sems kyi dbang las byung bar smra ba tsam la nang pa sangs rgyas pa'i theg chen gyi shing rta su la'ang mi 'dra ba med de/[ ]zla ba'i zhabs kyis kyang /[ ]sems nyid kyis ni sems can 'jig rten dang /[ ]/snod kyi 'jig rten shin tu dpag yas 'god/[ ]/'gro ba ma lus las las skyes par gsungs/[ ]/sems spangs na ni las kyang yod ma yin/[ ]/zhes gsungs shing /[ ]gal te su zhig srid pa'i snang ba 'di rnams rang sems las ma byung bar smra na de'i rgyu sems las logs su 'dod dgos la/[ ]de ltar na gang zag gi sems 'khor bar bcings grol gyi rgyu gzhan zhig khas (20)blangs pas gdon mi za bar mu stegs kyi grub mthar ltung bar 'gyur ro/[ ]/des na byed po gzhan med cing phyi don med par sems kyi snang ba tsam du'ang rim gyis 'grub pas ni/[ ]tha snyad sems tsam du 'dod pa 'di theg chen spyi lugs la grub pa yin no/[ ]/'o na dpal ldan zla ba sogs kyis kyang tha snyad kyi rnam gzhag de ltar ci'i phyir ma mdzad snyam na/[ ]gong du ji skad bshad pa lta bu'i rnam grangs ma yin pa'i don dam 'phags pa'i mnyam gzhag ye shes kyi spyod yul dang rjes su mthun par gtan la phab tshe/[ ]snang srid 'khor 'das kyi chos 'di kun ma brtags ma dpyad par 'jig rten na snang tshod grags tshod ltar gzhal byar byas pas chog gi/[ ]'di kun mtha' bzhi'i spros bral chen por ye nas gnas pa'i phyir snang tshul tha snyad la grub mtha'i dpyad pa zhib mor gzhug dgos pa min cing /[ ]snang ba de la sgra rtog gis gzhal te yod do zhe'am/[ ]med do zhe'am/[ ]sems yin no zhe'am/[ ]min no zhes pa la sogs pa'i phyogs gang du khas len na'ang de dang de ltar gnas lugs la grub pa med pas don dam la dpyod pa'i rigs pa'i thal 'gyur gyis rgol ba'i log rtog dgag pa tsam yin gyi/[ ]rang lugs la mtshan ma'i dmigs gtad ci'ang med pas khas kyang ci zhig len te mi len no/[ ]/tshul de ltar na yod pa dang med pa la sogs pa gang du dam bcas kyang bden pa gnyis so sor phye mi dgos par dgag nus te/[ ]'dir bden gnyis so so ba re re'i tshad mas gzhal na shan ma phyed par dgag sgrub mi nus kyang /[ ]'dir rnam grangs ma yin pa'i don dam pa'i bden gnyis zung du 'jug pa'i gnas lugs dpyod pa'i rigs shes tshad mar byas te gzhal ba'i phyir ro/[ ]/'jug 'grel las/[ ]don dam par na bden pa gnyis su med par/[ ]dge slong dgabaden pa dam pa 'di ni gcig ste/[ ]zhes sogs lung drangs nas gsungs pa bzhin no/[ ]/des na zla ba'i zhabs kyis dang po nas rnam grangs ma yin pa'i don dam rtsal du bton nas gtan la dbab pas rkyen nyid 'di pa tsam gyi snang ba 'gog tu med pa 'di tsam zhig brtag gzhi'am/[ ]don dam rtogs pa'i thabs sam sgo yin pas de tsam rtsod gzhir bzung ste spros bral chen por gtan la phab nas/[ ]rjes thob tu lam dang 'bras bu'i rnam par gzhag pa thams cad tshad ma gnyis kyis ji ltar gzhal ba ltar dgag sgrub kyi tha snyad kyang gnod med du mdzad la/[ ]de'ang rkyen nyid 'di pa tsam mam/[ ]rten cing 'brel 'byung tsam du khas len pa yin no/[ ]/rkyen nyid 'di pa tsam de la tha snyad kyi tshad mas gzhal na srid pa'i yan lag bcu gnyis 'byung ldog gis kun nyon dang rnam byang 'grub tshul mi bzhed pa ma yin la/[ ]sems nyid dag pa dang ma dag pa'i gzhan dbang gis rten cing 'brel bar 'byung bar bstan pas sems tsam gyi grub mtha' gsal bar byas pa yin no/[ ]/mkhan chen gyi gzhung 'dir rnam grangs kyi don dam rtsal du bton nas/[ ]dang po bden gnyis so sor phye ste tshad ma so sos gzhal ba'i rang rang gi khas len yod par bsgrubs nas mthar khas len kun dang bral ba'i rnam grangs min pa'i don dam la sbyor bar mdzad pas/[ ]'di gnyis rim cig car lta bu yin pas 'di'i gnad zin na thal 'gyur ba'i zab gnad mthar thug pa'ang zin cing /[ ]gzhung 'dir yang /[ ]dngos po kun gyi rang bzhin ni/[ ]/rigs(21)pa'i lam gyi rjes 'brang bar/[ ]/zhes pa nas/[ ]kun rdzob tu 'gyur yang dag min/[ ]/zhes pa'i bar gyi don dpal ldan zla ba dang dgongs pa gcig dang dbyangs gcig tu gyur pa yin no/[ ]/des na ji srid chos gcig gi steng du bden pa gnyis so sor zhen pa yod kyi ring la de'i ngor tha snyad tshad grub dang /[ ]de'i bden med gnyis mi bzlog par mgo mnyam la/[ ]bden gnyis so sor zhen pa'i yul rigs pas sun phyung nas 'dzin pa phra mo dang bral ba na/[ ]de gnyis mgo mnyam du khegs te spros pa dang bral bar 'gyur ro/[ ]/de ltar na gnas skabs blo ngor bden pa gnyis su phye yang /[ ]mthar thug don la gnyis su med par spros bral du grub pa'i gnad kyis mnyam gzhag rnam par mi rtog pa'i ye shes kyi spyod yul gtan la 'bebs pa'i skabs dang /[ ]rjes thob shan 'byed pa'i shes rab kyi spyod yul gtan la 'bebs pa'i skabs dang /[ ]khas len yod tshul dang med tshul sogs shan phyed pa gal che'o/[ ]/des na 'khor 'das 'ching grol gyi tshul rnams mnyam gzhag gi ye shes kyi ngo na mi gnas kyang /[ ]rjes thob shes rab kyis gzhal byar yod pa des na zla ba'i zhabs kyang lam la slob tshul dang 'bras bu sangs rgyas tshul rnams bzhed kyi 'jig rten tha mal pa'i snang ngo na snang ba kho na las der ma grags pa thams cad khas mi len to/[ ]/zhes ma gsungs so/[ ]/de la thal 'gyur pas 'jig rten grags pa ltar khas len tshul de'ang /[ ]grub mthas blo bsgyur ma bsgyur gnyis kyi nang gi ma bsgyur ba'i 'jig rten phal pa ltar ro zhes 'chad pa ni shin tu ya mtshan pa zhig go/[ ]'di'i 'jig rten zhes pa lam zhugs ma zhugs gnyis ka la 'dzin dgos te/[ ]zhi ba lhas/[ ]rnal 'byor 'jig rten dang 'jig rten phal pa zhes gsungs pa bzhin no/[ ]/des na lam la zhugs ma zhugs kyi 'jig rten de dag la/[ ]dag pa dang ma dag pa'i rten 'brel gyi dbang gis/[ ]rang rang la grags shing grub pa'i snang tshul sna tshogs yod pa'i rang ngo'i snang ba de dag thad ka rang sar spros bral du gtan la 'bebs pa yin gyi/[ ]rkyen nyid 'di pa tsam gyi tha snyad de la grub mtha'i dpyad pa zhib mor gzhug mi dgos par ma dpyad par grags pa ltar khas len pa yin pa'i shan 'di ltar phyed pa gal che ste/[ ]gzhan rnal 'byor pa rang gi lam dang 'bras bu'i rnam gzhag 'jog tshe/[ ]tha mal pa gzhan gyi blo la re ltos 'cha' dgos pa mtshar ro/[ ]/des na don dam gtan la 'bebs tshul zhig yin gyi/[ ]spyir shing rta chen po rnams ni mnyam rjes kyi dgongs pa gnad gcig par shes par bya'o/[ ]/tshul 'di lta bu zab pa gang dag skyes sbyangs phun sum tshogs pa'i dbang phyug rnams kyis kyang rtogs dka' ba'i gnas su mdzad na/[ ]bdag lta bu rtog ge col chung dag gis lo brgyar bsams kyang zab gnad phigs par dka' bas na rang stobs kyis bshad par ga la nus kyang /[ ]dpal rong zom pa dang klong chen chos kyi rgyal po'i legs bshad la sogs pa rig 'dzin brgyud pa'i lung la brten nas blo gros kyi 'jug pa cung zad thob pa'i mthus smras pa yin pas/[ ]rdul bral yang dag pa'i mtha' la mnyam par bzhag pa rnams dang /[ ]zab cing rgya che'i gnas la sbyangs pa mthar son pa rnams shin tu yid ches par 'gyur ro/[ ]/rgya cher 'chad ces smra ba mang mod kyi/[ ]/zab don shes shing myong ba shin tu dkon/[ ]/zab las ches (22)zab rig pa'i ljags mchog can/[ ]/yod na zab don ro mchog 'di myongs shig[ ]/[ ]ces bar skabs kyi tshigs bcad do/[ ]/sems tsam du bzhed tshul de la'ang /[ ]phyis su gzhung 'chad pa dag gis/[ ]mkhan chen 'di nyid kyis tshogs drug las tha dad pa'i kun gzhi mi bzhed la/[ ]spyir yid rnam la cha phye ba'i phra mo 'ga' zhig la kun gzhi'i sgras bstan pa dbu ma pa chen po 'ga' dang sngags phyogs su'ang mang po 'byung ngo zhes gsungs kyang /[ ]spyir gzhung 'di na kun gzhi bzhed pa'i tshig zin gsal kha mi snang bas rang 'dod dang bstun te de ltar bzhag kyang re zhig chog mod/[ ]lar snang ba sems su 'dod pa la bag chags 'dzin pa'i kun gzhi zhig nges par khas ma blangs na mi rung bas/[ ]lang gshegs dang dgongs 'grel la sogs pa'i bstan don ji lta ba bzhin du sems tsam mtshan nyid pa zhig khas len na kun gzhi nges par 'dod dgos te/[ ]kun gzhi ni sems tsam gyi grub mtha'i snying po lta bu yin cing /[ ]de grub na nyon yid kyang yod pa la 'gal ba med pas tshogs brgyad 'dod dgos la/[ ]gzhung 'dir yang /[ ]tshul gnyis kyis bsdus pa'i theg pa mdor bstan pa ni 'di lta ste/[ ]zhes chos lnga rang bzhin gsum sogs kyi lung drangs pa ltar sems tsam spyi lugs kyi kun gzhi'ang ci'i phyir mi bzhed de bzhed do snyam mo/[ ]/de la yid rnam phra ba la sngags sogs su kun gzhir brjod pa 'di ci zhig[ ]/[ ]tshogs drug las tha dad ces pa 'di ci zhig ste/[ ]de la yid rnam la phye yang rung ste rten dang brten pa'i tshul du bag chags 'dzin nus kyi shes pa kun gzhi la ji skad bshad pa'i mtshan nyid de la yod na ni/[ ]yid rnam phra ba byas kyang rung ste don kun gzhi las ma 'das pas ming tsam du zad la/[ ]gal te de la kun gzhi'i mtshan nyid med na ni rta la ba lang du btags pa ltar ming tsam du zad pas dgos pa ci'ang med la/[ ]tshogs drug las tha dad ces pa'ang /[ ]ngo bo'am ldog pa gang yin/[ ]dang po ltar na rgyud tha dad dam/[ ]byed las sogs tha dad pa gang la zer/[ ]tshogs drug dang rgyud tha dad pa'i shes pa la zer na ni/[ ]dbu ma par ma zad de 'dra ba 'dod mkhan gyi sems tsam pa su'ang med de/[ ]shes pa rnams shes pa'i ngo bo tsam du rgyud mi gcig na/[ ]gang zag gcig la shes rgyud gnyis yod par thal ba'i phyir ro/[ ]/byed las sogs tha dad du med na der btags pas ci bya ste dgos pa med pas so/[ ]/tha snyad tsam du ldog pa la bsams na ni/[ ]kun gzhi med byas pas chog gitshogs drug las tha dad ces pa'i sgra la rnam bcad med pas de brjod pa la dgos nus med par 'gyur te/[ ]ldog pa tsam du'ang tshogs drug las tha dad du bzhag pa med na kun gzhi zhes gang la gdags te/[ ]kun gzhi dang tshogs drug btags pa'i tha snyad tsam du'ang tha dad du med pas so/[ ]/brtags pa'i sgo tsam brjod pa la drang por dpyod cigade la bdag cag ni mkhan po 'di nyid tshogs brgyad kyang bzhed do zhes 'dod la/[ ]der dngos su dbyug pa sogs kyi gnod pa ma byung na rigs pa'i gnod pa ni 'byung bar mi sems so/[ ]/de ltar na tshogs brgyad gnas gyur pa'i ye shes lnga 'dod dgos pa sogs kyi phyir du gzhung lugs 'di theg chen spyi'i lugs la shin tu mdzes te/[ ]tha snyad tsam du nyon mongs pa'i yid dang /[ ]bye brag so so'i rnam shes su phyogs ma bcad pa'i shes pa gsal rig gi ngo bo tsam/[ ]thog ma (23)med pa'i dus kyi bag chags 'dzin pa'i sems shig yod pa la 'gal ba med par ma zad yod dgos par rigs pas grub pa yin no/[ ]/'on kyang de kun btags kyi gzhir gyur pa'i gzhan dbang gi ngo bor bden par ni mi 'grub pas zla ba'i zhabs sogs kyis bkag pa'ang de ltar du shes par bya ste/[ ]rang rig dang kun gzhi 'gog pa'i rigs pa 'di kun sems tsam pa rang rig bden grub tu 'dod pa la 'jug gikun gzhi dang rang rig tha snyad tsam du khas len pa'i lugs la rnam pa kun tu mi 'jug par shes par bya ste/[ ]dper na phung khams skye mched dang lam dang 'bras bu thams cad bden grub 'gog pa'i rigs pa des/[ ]dbu ma pa tha snyad tsam du phung khams kyi rnam gzhag dang lam 'bras khas len pa la mi gnod pa bzhin no/[ ]/mu stegs byed kyis smras pa rtag dngos kyi bdag lta bu la sogs pa ni tha snyad du'ang mi srid par shes par bya ste/[ ]mdor na tha snyad kyi tshad ma'i ngor yod par grub na de tha snyad du sus kyang dgag mi nus la/[ ]tha snyad pa'i tshad mas gnod pa yod na de tha snyad du yod par sus kyang grub mi nus shing /[ ]don dam pa'i tshad mas med par grub pa de don dam par yod do zhes sus kyang sgrub mi nus pa ni dngos po rnams kyi chos nyid do/[ ]/de ltar shan phyed pa ni theg chen mdo sngags spyi la gal po che zhig yin no/[ ]/des na mdo tsam du ma zad sngags su'ang snang ba thams cad rang snang dang de'ang sems nyid bde ba chen por gtan la 'bebs pa yin pas mdor na theg chen mdo sngags mtha' dag gi bzhed pa'i rtsa bar gyur pa'i gnad ston pa ni gzhung 'di yin te/[ ]theg chen mtha' dag chos lnga rang bzhin gsum la sogs par 'du bar rgyal bas gsungs pa bzhin theg chen pa kun de ltar 'dod kyang /[ ]de ji ltar nyams su len pa'i lam ni slob dpon 'di kho nas shing rta'i srol phye ba yin pas gzhung 'di shin tu gal che la/[ ]tha snyad du dngos po yod par bzhed cing gtan tshigs rang rgyud du sbyar ba'i khas len yod pa'i rnam grangs pa'i don dam rtsal du bton te gzhung bsrangs pas rang rgyud kyi slob dpon du bgrang ba yin na'ang /[ ]lta ba thal 'gyur las dman no snyam du bsam par mi bya ste/[ ]tshul gnyis zung du 'jug pa'i theg chen spyi'i lam srol de ltar phye nas don gyi bden gnyis zung 'jug rab tu mi gnas pa'i dbyings la gnad mthun par gyur pa la khyad par gang yang med pa'i phyir ro/[ ]/des na dpal ldan zla ba'i dgongs pa snang ba 'di kun thad ka rang sar dag pas tha snyad kyi rdzun ris dbyings su yal ba'i zab mo'i lta ba ni/[ ]rdzogs chen gyi gzhung nas ka dag gtan la 'bebs tshul dang mtshungs pa de nyid kyi phyir na rig 'dzin brgyud pa'i rang lugs su don gyis mdzad pa yin pas dman pa bdag kyang de kho na ltar smon na'ang /[ ]'di lta bu'i gzhung ni theg chen spyi'i lam po che yin te/[ ]shing rta rnam pa gnyis kyi gzhung dgongs pa chu bo gcig 'dres su sbyar zhing /[ ]khyad par don dam pa'i tshad ma dpal ldan klu yis ji ltar bzhed pa dang /[ ]tha snyad kyi tshad ma dpal chos kyi grags pas ji ltar bzhed pa gnyis rigs pa'i rgya mtsho chen por ro gcig tu bskyil zhing /[ ]mthar thug mtha' bzhi spros bral gyi dbu ma chen por skyel ba'i gzhung 'di la bka' theg chen gyi don rgyan drug la sogs pa shing rta chen po rnams kyis ji ltar bkral ba'i zab gnad ma tshang ba med par rdzogs (24)pas/[ ]sa'i steng na 'gran zla dang bral ba'i legs bshad chen po 'di phyogs re re ba 'dzin pa kun gyis kyang spyi pa nyid du ci'i phyir mi bkur te sgo kun nas 'bad pas 'jug par gyis shig[ ]/[ ]de'i phyir sangs rgyas bcom ldan 'das kyi dgongs pa'i babs so chen po/[ ]shing rta mchog gi lugs srol ma lus pa 'khyil ba'i rgya mtsho ni 'di yin pas na/[ ]chos kyi dbyings dang rjes su mthun pa'i mnyam gzhag gi myong ba thun gcig la gnas pa lta ci/[ ]thos bsam gyi dus na dgag sgrub kyi rigs pa shin tu phra ba'i gnad kyang ma zin par/[ ]thal 'gyur zhes mtho snyegs byas pa tsam gyis phan dka' bas gzhung 'di lta bu'i lam nas dbu ma'i gnad zin pa la mkhas par bya'o/[ ]/des na 'di lta bu'i gzhung la sbyangs pa legs par thon na dbu tshad seng+ge mjing bsnol zhes bod la grags pa ltar ming don dang ldan par thob la/[ ]bden pa gnyis kyi tshad ma gcig grogs su gcig 'char ba'i legs bshad 'gran med du smra ba'i dbang phyug chen po'i go 'phang gi mchog sbyin pa'i gzhung dag ni 'phags yul du'ang 'di kho na tsam yin te/[ ]ci'i phyir na shing rta'i lugs srol so so ba gcig tu bsdus pa'i rigs pa'i snying po mchog dam pa 'di gcig pu las gzhan du ma dmigs pa'i phyir ro/[ ]/de ltar tshul gnyis kyi don de gzhung gis ji ltar ston pa/[ ]gzhung 'chad pa'i bsdus don gyis gsal bar bshad pa de lta bu ni 'di'i dbu zhabs kyi don to/[ ]/de 'dra ba'i tshul gnyis su bzhag pa 'di slob dpon klu sgrub kyis bzhed pa yin nam snyam na yin te/[ ]rigs pa drug cu pa las/[ ]'byung ba che la sogs bshad pa/[ ]/rnam par shes su yang dag 'du/[ ]/de shes pas ni 'bral 'gyur na/[ ]/log par rnam brtag ma yin nam/[ ]/zhes tshig rkang dang po gnyis kyis/[ ]bcom ldan 'das kyis 'byung ba chen po bzhi la sogs pa ste 'byung gyur dang bcas par bshad pa de/[ ]rnam shes las don logs su med par shes nyid de dag gi rnam par snang ba la bzhag pas rnam shes su 'du la/[ ]rkang pa phyi ma gnyis kyis/[ ]'byung ba rnams phyi rol lam/[ ]de min par rnam shes kyi bdag nyid yin kyang rung ste don la yod do snyam na/[ ]shes pa de'i rang bzhin shes pa'i ye shes kyi ngo na 'bral zhing spong ba ste/[ ]yang dag pa'i ye shes la de mi snang ba'i phyir na log par rnam par brtag pa tsam ma yin nam/[ ]zhes so/[ ]/tshul gnyis shing rta chen po'i lam srol gang /[ ]/tshul gcig nyid du bsgrubs pa'i gzhung lugs la/[ ]/tshul bzhin rjes su zhugs pa gang yin des/[ ]/tshul bzang theg mchog chos kyi rgyal srid thob/[ ]/yin nam min kyang gzhan zer rjes zlos na/[ ]/de phyogs 'dzin pa'i yid la 'thad mod kyang /[ ]/shing rta'i gzhung bzang drang por bshad pa 'di/[ ]/gang la gzen por gyur rnams bzod par mdzod/[ ]/ces pa'ang bar skabs kyi tshigs su bcad pa'o/[ ]/lnga pa dgos pa la/[ ]theg chen mtha' dag gi don la nges pa ji ltar skye/[ ]de'ang bde blag ces bya ba ni ji lta bu/[ ]des byang chub chen po ji ltar thob snyam na/[ ]spyir theg pa ni rnam grol byang chub gsum la sbyor bar byed pa'i bzhon par gyur pa'i ming yin la/[ ]de la dman pa'i theg pa las dmigs pa sogs chen po bdun gyis 'phags pa ni dbu sems kyi gzhung lugs so/[ ]/de'ang dbu sems (25)de gnyis so so'i phyogs re ba min par gnyis ka'i dgongs pa zung gcig tu chud pa ni mtha' dag go/[ ]de dag gi don la nges pa skye ba'i tshul ni/[ ]spyir goms shing nyams su myong ba'i shes rab kyis mthar thug gi 'bras bu la sbyor bar byed la/[ ]de dag gi med na mi 'byung gi rgyu ni tshul bzhin brtags nas nges pa rnyed pa bsam pa'i shes rab yin la/[ ]de'i rgyu ni legs par bshad pa'i gzhung thos pa las yin zhing /[ ]de'ang gzhung thos tsam dang /[ ]de'i don la mos pa tsam gyis sa lam bgrod mi nus te/[ ]yang dag pa'i don la nges shes tshul bzhin skyes nas rang rgyud kyi phyin ci log gi rtog pa ngan pa rnams spang dgos pa'i phyir ro/[ ]/des na dpyad gsum gyis dag pa'i sangs rgyas kyi bka'i don/[ ]rigs pa tshad mas bsgrubs pa'i lam 'di lta bu'i rjes su zhugs na rang la yid ches khyad par can skyes nas/[ ]gzhan gyi dring la mi 'jog pa dang /[ ]gzhan gyis drang du mi btub pa'i shes rab kyi snang ba chen pos sangs rgyas bcom ldan 'das rnams gshegs shing rjes su gshegs pa'i lam po che mthong nas der ldog med du zhugs par 'gyur te/[ ]de la gzhan zer tsam dang /[ ]mos pa tsam min par rang gi rigs pa'i stobs kyis yid ches pa ni gzhan la ltos pa'am/[ ]gzhan gyi mthu la ltos pa 'jog mi dgos par rang dbang 'byor ba ni gzhan gyi dring la mi 'jog pa zhes bya la/[ ]shes nas dad pa thob pa'i rgyu mtshan gyis bdud dang phyir rgol ba kun gyis kyang lam de las gzhan du kha lo drang bar mi nus pa ni gzhan gyis drang du mi btub pa zhes bya ste/[ ]de lta bu'i shes rab kyi spyan mnga' ba'i gang zag des/[ ]yang dag pa'i chos la gzhan las khyad par du 'phags pa'i nges shes rnyed pa dang /[ ]yang dag min pa chos min gyi phyogs sun 'byin pas/[ ]chos dang chos min rnam par 'byed pa'i blo'i mthu thob pa ni mig gsal bas gzugs la lta ba bzhin no/[ ]/de skad du'ang mgon po byams pas/[ ]chos bzang rigs pas rnam dpyad bsam pa can/[ ]/rtag tu bdud kyis bar chad byed pa med/[ ]/khyad par rnyed dang gzhan gyi phyogs sun 'byin/[ ]/mi 'phrog yongs su smin pa'i mtshan nyid do/[ ]/zhes gsungs pa bzhin no/[ ]/de'i phyir na yang dag pa'i lam thams cad ni shes shing mthong nas goms pa yin gyi/[ ]rang gis nges pa ma rnyed bzhin du goms shing 'bras bu la sbyor ba'i lam rnam dag mi srid par shes par bya'o/[ ]/des na tshul 'di tshad ma gnyis kyi gzhung gi rigs pa'i snying po yin pas gnad 'di tsam zin na/[ ]'dis sangs rgyas kyi bka' zab cing rgya che ba'i theg chen mtha' dag 'bad med rang grol du shes shing dad par yang 'gyur te/[ ]phyogs kun nas shes rab mched par 'gyur ba ni/[ ]me stag chung ngu'i me nags la zin pa bzhin no/[ ]/de lta bu'i gzhung 'di kun las 'phags par rigs pas grub pa ltar lung gis kyang grub ste/[ ]lang+kar gshegs pa las/[ ]chos lnga'i don gong du ji skad bshad pa de dag gzhung de nyid kyis rgyas par bstan te mjug tu/[ ]su zhig tshul 'di rigs pas dpog byed pa/[ ]/dad ldan rnal 'byor brtson zhing mi rtog pa/[ ]/mi gnas don la brten par gyur pa de/[ ]/chos kyi rnam par gser bzhin spyad par bya/[ ]/zhes sogs gsungs pa ni/[ ]tshul gnyis gcig tu sbyor zhing rigs pas gtan la dbab pa'i gzhung 'di lta bu las gzhan ma byung bas/[ ]'os med kyi rigs pas gzhung 'di che thang du bsngags par grub bo/[ ]/zhib tu ni lang gshegs/[ ](26)rgyan stug po/[ ]dgongs pa nges 'grel/[ ]yab sras mjal ba/[ ]zla ba sgron me'i ting 'dzin/[ ]glang po'i rtsal gyi mdo/[ ]blo gros mi zad pa/[ ]chos yang dag par sdud pa/[ ]klu'i rgyal po rgya mtshos zhus pa/[ ]dkon cog sprin/[ ]rgyal ba'i yum la sogs pa theg chen gyi bka' rnams kyi dgongs pa dri ma med pa la zhib mor bsam na 'di la slar yang yid ches par 'gyur ro/[ ]/bye brag gi nges pa skye tshul gyi dbang du na/[ ]gzhung 'di la dbu ma gzhan las khyad par du 'phags pa rang lugs thun min gyi bzhed pa lnga yod de/[ ]yul gzhal bya mtshan nyid pa don byed nus kyi dngos po kho na la 'jog pa dang /[ ]shes pa yul med rang rig rang gsal gyi 'dod tshul thun mong ma yin pa dang /[ ]phyi rol gyi snang ba sna tshogs rang sems kyi dbang las snang bas sems tsam du 'dod pa dang /[ ]don dam la rnam grangs dang rnam grangs ma yin pa gnyis su phye ba dang /[ ]rnam grangs pa'i don dam gtan la 'bebs pa'i skabs su tshad ma so so'i rnyed don 'gal med du 'dzin pa'o/[ ]/de rnams so so'i dgos pa'ang /[ ]dang po yul gzhal bya mtshan nyid pa kun rdzob ni don byed nus pa yin gyi/[ ]dngos med kyi cha rnams ni rang dbang gis snang mi nus par dngos po la brten te gzhan sel gyi blos btags pa yin par shes pas/[ ]tshur mthong gi rnam gzhag 'thad pa dang /[ ]des tshur mthong gi yul du snang ba'i shes bya thams cad mi rtag par gtan la phebs pa yin te/[ ]'di ltar nam mkha' sogs ni rtag par rlom par zad kyi/[ ]de la dngos po med pa'i btags pa tsam du grub na/[ ]gang dngos po yin na don byed nus pa yin dgos la/[ ]de yin na skad cig mar grub pas/[ ]dngos kun mi rtag par bde blag tu 'grub bo/[ ]/yul rdzas btags la snang sel gyi sgo nas 'jug tshul shes na 'di la go ba gting longs pa skye zhing tshad ma'i gzhung gi snying dang mig lta bu'o/[ ]/tha snyad rang la nang gses yang dag yin min gnyis phye ba'i don byed nus don dam du yod par 'dod pa 'di mdo sde pa dang mthun la/[ ]chos kyi grags pas kyang /[ ]gal te phyi rol dpyod la 'jug pa na/[ ]/kho bo mdo sde'i skas la rnam par brten/[ ]/zhes gsungs par grag[ ]/[ ]'dir phyi don lkog na mo mi 'dod kyang sems kyi dbang gis snang ba sna tshogs su shar ba'i snang tshul de la tha snyad kyi gzhal tshul 'di ltar byed dgos so/[ ]/gnyis pa tha snyad tsam du rang rig yod cing /[ ]de'ang rang gi ngo bo gcig la rig bya rig byed du phye ba'i yul rig pa min kyang /[ ]bem po las ldog ste myong ba gsal rig gi ngo bor skyes tsam gyi don la rang rig gi tha snyad 'thad pa'i rnam gzhag bstan pas/[ ]rang gis rang la byed pa 'gal sogs kyi klan ka ci'ang mi 'jug par rang rig tha snyad du gnod med grub cing /[ ]des snang ba sems su bsgrub pa dang /[ ]yul myong ba'i tha snyad gnod med du 'grub pa yin la/[ ]'di ltar khas ma blangs na 'brel ba med pas phyi don nyams su myong ba sogs mi 'grub pas tshur mthong gi rnam gzhag kun 'jig pas na rang rig ni kun tu tha snyad pa'i tshad ma'i gnad gcig pur gyur pa'o/[ ]/gsum pa snang ba sna tshogs pa sems kyi rnam 'phrul du khas blangs pas tha snyad kyi yin lugs mthar thug pa shes shing 'khor bar 'jug ldog gi tshul la yid ches thob ste/[ ]de la dmigs mtshan spros pa thams cad dang bral ba'i gnas lugs kyi dbang du na/[ ]snang ba sems yin no zhes kyang mi dmigs mod/[ ]de ni tha snyad las 'das pa'i don dam pa (27)yin la/[ ]tha snyad snang ba'i ngang tshul 'di la gnas na ni/[ ]phyi don yod pa la rigs pas gnod cing /[ ]sems tsam yin pa la rigs pa'i sgrub byed yod pas tshur mthong gi sa las ma brgal bar tha snyad cig khas len na 'di las gong du gyur pa med de/[ ]rtog pa'i dbang gis bzhag pa tsam gyi chos rnams dpyad na gang du'ang ma grub kyang /[ ]rang ngor myong ba'i tshul gyis bslu med du snang ba 'gog tu med pa 'di sems kyi snang ba'am rang snang tsam du dngos po'i stobs kyis grub pa yin no/[ ]/de las brgal na tha snyad las 'das pa'i don dam pa'i sa yin gyi/[ ]'di'i gong du gyur pa'i tha snyad kyi rnam gzhag cig mi srid par shes par bya'o/[ ]/des na dpal chos kyi grags pas kyang /[ ]bcom ldan 'das kyi ye shes kyi spyan gyis dngos po'i gnas tshul ji lta bar gzigs pa'i dgongs don tha snyad kyi rnam gzhag gsal bar mdzad pa'i snying po ni de tsam yin no/[ ]/de lta na'ang tha snyad pa'i tshad ma dang don dam pa sbyar te ston pa ni gzhung 'di'i khyad chos so/[ ]/de ltar snang ba sems nyid kyi rol par shes na 'khor bar 'jug ldog gi tshul la nges pa rnyed tshul yang /[ ]'di ltar sems la phyin ci log gi bag chags sna tshogs bzhag pa'i dbang gis srid pa'i rgyun bar ma chad du rmi lam lta bu'i snang ba sna tshogs su shar yang /[ ]de nyid la sems las rgyu gzhan med pa'i rgyu mtshan gyis sems nyon mongs pa'i dbang du gyur pa srid pa'i khams su 'jug pa la de bzhin gshegs pa'i phyag gis kyang dgag tu mi spyod cing /[ ]rang sems la dbang thob na de kho nas chos kun la dbang bsgyur ba yin gyi/[ ]phyi rol nas dbang phyug sogs mnyes pa dang /[ ]yul dus ngan pa nas byol te bzang po ga shed du 'gro ba sogs rgyu gzhan la mi ltos par/[ ]bzod pa thob nas de phan chad ngan song du mi 'gro ba sogs lam dang 'bras bu'i yon tan snang ba yin gyi/[ ]gzhan du rang gi sems nyid kyi dbang gis min par/[ ]phyi rol gyi dngos po'i mthu yis yin na ni bzang ngan gyi dngos po sna tshogs pa ni rtag tu snang ba rgyun mi 'chad pas/[ ]lam nyams su blangs pa'i gang zag la phyi rol gyi dbang las byung ba'i sdug bsngal ba sogs gtan du spangs pa mi srid pa la sogs pa'i phyir na/[ ]snang ba sems su shes pa des 'khor bar 'jug ldog la shin tu yid ches kyi nges pa brtan po rnyed pa yin no/[ ]/des na rang gi sems nyid kyi steng du chos kun gtan la 'bebs pa ni sangs rgyas pa rnams kyi grub mtha'i khyad chos mchog[ ]/[ ]dngos po'i snang tshul gyi yin lugs/[ ]bsgom pa'i man ngag gi gnad dam pa/[ ]srid pa'i 'khrul 'khor 'jig pa la shan pa srog gi gnad dang /[ ]shing mkhan shing gi gnad la mkhas pa la sogs pa lta bu yin la/[ ]thabs khyad par bas zin na mthar thug rdo rje theg pa'i skabs su man ngag gi snying po'ang 'di kho na yin no/[ ]/deng sang ni chos kyi rtsa ba myong bas ma rnyed par tshig tsam kha la khyer ba rnams kyis sems la gdar sha gcod pa tsam gyi chos de rlabs chung zhing /[ ]de las rlabs che ba'i gtan tshigs dang /[ ]bshad rgya ches bskyed de lam bsgrub par bya'o snyam na'ang /[ ]lar thos bsam gyi spyi rgya gcod dgos mod kyang /[ ]nyams len snying por yang dril dgos tshod gda' ste/[ ]chos lag tu lon pa'i dam pa rnams kyis gzigs na/[ ]rgyal ba'i yum las/[ ]rtsa ba bor nas yal ga 'tshol ba/[ ]zas mchog rnyed nas zas ngan 'tshol ba/[ ](28)glang po rnyed nas glang rjes 'tshol ba/[ ]bzang mang ster ba'i rje bo la mi slong bar ngan nyung ster ba'i bran la slong ba la sogs pa'i dpe gsungs pa de'i tshul du chos kyi rtsa ba bor nas tshig gi sbun pa tsam myong ba'i dregs pas/[ ]gnad dang ldan pa gzhan la'ang brnyas par byed pa rnams kyis ni chos rlabs che chung go bsnol bar bzung ba'i tshod du gda'o/[ ]/des na snang ba thams cad rang snang du shes pa 'di ni mdo sngags gang gi yang lam don du gnyer ba zhig yin phan chad shin tu yid ches dgos pa zhig la 'di las gal che ba med de/[ ]mtshan gcig gi rmi lam na snang ba'i tshul sna tshogs la'ang /[ ]thabs gzhan gyis spang bar rtsom na zad du med kyang /[ ]sems nyid las byung bar shes na de thams cad cig car rang zhir 'gyur ba bzhin du srid pa'i snang ba dus kyi mtha' dang phyogs kyi mu med pa'ang de dang 'dra bar shes par bya'o/[ ]/bzhi pa rnam grangs dang rnam grangs ma yin pa'i don dam gnyis su phye ba ni ches mchog tu gyur pa'i lugs srol bzang po ste/[ ]'di ltar thog ma kho nar bden med du ma bstan na ni thog med nas goms pa'i dngos 'dzin phyin ci log 'jil ba'i thabs med la/[ ]de tsam zhig don dam du bstan na ni blo chung ba kha cig dgag bya bkag pa'i med pa tsam gnas lugs so snyam du stong pa nyid la zhen nas gsor mi rung ba'i lta bar 'gyur la/[ ]zhen tshul la'ang stong nyid la dngos por zhen pa dang dngos med du zhen pa gnyis yod/[ ]mtha' gang du'ang zhen mi rung ngo zhes smras na/[ ]srid pa'i rims nad mtha' dag gi gnyen po stong nyid zab mo'i bdud rtsi'i 'byung gnas rigs pa'i